Bot tunda, tongkang ditahan gagal kemuka dokumen sah

BINTULU: Akibat gagal mengemukakan sebarang dokumen berkaitan kebenaran membawa muatan sebuah bot tunda dan tongkang ditahan Agensi Penguatkuasaan Maritim Malaysia (APMM) Zon Bintulu.

Penahanan bot tunda dan tongkang yang sedang bergerak itu dilakukan pada jarak lebih kurang 7.32 batu nautika dari Tanjung Batu di sini pada 1.00 tengah hari, semalam.

Pengarah Zon Maritim Bintulu, Kapten Maritim Mohd Khairol Anuar Saad berkata, bot tunda dan tongkang itu membawa lori, mesin jengkaut dan jentera penyedut pasir.

“Hasil pemeriksaan, nakhoda gagal mengemukan sebarang dokumen berkaitan bot tunda dan tongkang tersebut.

“Bot tunda dan tongkang itu dikendalikan oleh lima krew termasuk nakhoda, terdiri daripada empat warga tempatan dan seorang warga Indonesia dalam lingkungan usia 20 hingga 52 tahun,” katanya dalam satu kenyataan, semalam.

Bagaimanapun, tambah beliau, kelima-lima krew tidak ditahan kerana mempunyai dokumen yang lengkap dan memiliki dokumen pengenalan diri serta permit yang sah.

Kes disiasat di bawah Ordinan Perkapalan Saudagar 1952 yang memperuntuk hukuman denda tidak melebihi RM10,000 jika disabitkan bersalah.

“Untuk rekod, tidak sampai seminggu, kesalahan yang sama turut dikesan berlaku di kawasan perairan yang sama.

“Justeru, Maritim Malaysia menasihati agar pengusaha bot tunda dan tongkang sentiasa beroperasi dengan dokumen yang sah dan membawa bersama ketika bot tunda dan tongkang beroperasi,” ujarnya.

Oleh Carolyne Utih

See author's posts


Tabuh, bukan sekadar kesenian tetapi pelengkap adat

Selain daripada ritual leluhur terdahulu, kesenian musik tradisional kepada sesuatu budaya turut merupakan salah satu cara untuk mengekspresikan budaya bertujuan  mengangkat martabat kebudayaan kaum berkenaan yang merupakan jati diri kaum atau bangsa.

Bagi meneruskan kesenian tersebut, generasi masa kini perlu kembali mengamalkannya dan berpengetahuan mengenai serba sedikit tentang kesenian kaum masing-masing, tidak seharusnya dibiarkan ditelan zaman, kesinambungannya perlu diteruskan.

Menyentuh kaum Iban  yang terkenal dengan kesenian Tarian Ngajat juga tidak dapat dipisahkan dengan ‘Tabuh’ iaitu sejenis muzik tradisional yang sesungguhnya sebati dengan amalan budaya kaum tersebut.

Merujuk pula kepada ‘tabuh’, sejarah dan  lagenda berkaitan mungkin pelbagai namun antara sumber yang ada mengaitkan ‘tabuh’ sebagai  berasal dari dunia dewa kayangan atau  alam mitos (mythical realm) yang dinamakan alam ‘Petara Orang Langit Mesai Kepit Sundang Menarang’ atau ‘Orang Panggau Libau Lendat Dibiau Jila Isang’ dan ‘Orang Gelung Batu Nakung Nyingit Nyingung Nenjang Nerabang’.

Sumber kaum Iban turut menyatakan seseorang anak lelaki ‘Orang Panggau’ dan ‘Orang Gelung’ semasa meningkat remaja akan  mula belajar ‘betabuh’ dan ‘bergendang pampat’ kerana semasa anak lelaki Orang Panggau dan Orang Gelung membawa ‘kepala’ selepas ‘Ngayau’ (tradisi memburu dan memenggal kepala) mereka akan mengadakan Gawai Burung.

Menurut Nicholl Ragai Lang, 76, pesara  kerajaan dan juga merupakan individu  berpengetahuan dalam hal adat istiadat dan budaya tradisional kaum Iban,  ‘tabuh’ yang dilihat sebagai salah satu elemen adat  difahamkan  diturunkan dari ‘Petara Orang Langit’ atau ‘Petara Orang Panggau Libau’ mahupun ‘Petara Orang Gelung’.

“Ia bukan sekadar kesenian atau  musik tradisional tetapi ‘tabuh’  itu sendiri adalah pelengkap adat dan ritual yang masih menjadi amalan kepada segelintir masyarakat Iban pada ketika ini dan setiap Gawai yang diadakan, ‘pasangannya’ adalah irama ‘tabuh’,“ jelas Nicholl lagi.

Menurut beliau lagi yang juga merupakan Penasihat Persatuan Gendang Pampat serta Main Asal Iban Kuching,  ‘tabuh’ dalam kalangan kaum Iban walaupun pelbagai berdasarkan kawasan masing-masing yang meluas di negeri ini tetapi tujuannya tetap sama dimainkan  untuk upacara tertentu terutamanya untuk ritual yang berkaitan dengan amalan keagamaan kaum Iban.

Bagi masyarakat Iban di di kawasan Saribas dan Krian di Bahagian Betong, beberapa jenis ‘tabuh’  merupakan praktik utama iaitu Tabuh Gendang Rayah, Tabuh Gendang Pampat, Tabuh Ngalu Sebayan, Tabuh Gunggung, Tabuh Kumang Beradu, Tabuh Kuntau, Tabuh Ajat, Tabuh Ajat Bunuh, Tabuh Pencha,  Tabuh Nganjung Anakmit Mandi dan Tabuh Ayun Lundai.

Tabuh Gendang Rayah

Tabuh Gendang Rayah bertujuan untuk mengiringi ritual mengeluarkan bahan dan peralatan penyemahan ‘piring’ dan semasa orang membuat penyemahan ‘miring’.

Ia dimainkan sebagai iringan  semasa membawa ‘Igi Mudan’ (Tengkorak Kepala) dan ‘Kenyalang’ (burung enggang simbolik yang diukir dari kayu) keluar ke ‘tanju’ atau ketika membawa ‘Igi Mudan’ dan ‘Kenyalang’ pulang dari tanju (masuk ke rumah), dimainkan ketika tarian ‘Bujang Berani Berayah’ mengelilingi ‘Pun Sabang/Tiang Kenyalang’ semasa ‘Gawai Enchabuh Arung’ (perayaan meraikan hasil tengkorak kepala yang dibawa balik dari pertempuran), Gawai Sandau Hari (perayaan memohon berkat), Gawai Burung dan juga untuk mengiringi permulaan sesi ritual untuk kumpulan ‘Lemambang’ (penyair) yang ‘Nimang Jalung’ dan memulakan sesi ‘Jalai Jalung’ semasa perayaan ‘Gawai Antu’.

‘Tabuh’ ini turut  dimainkan ketika sesuatu aktiviti ritual dilakukan seperti ‘Beranchau Tikai’, Ngerandang Jalai, Nirika Pandung dan Ngerumpang Pandung.

Dua jenis gong ‘setawak’  bersaiz besar dan kecil dIsertai gong ‘bebendai’ digunakan untuk menghasilkan paluan bunyi yang berbeza.

Tabuh Gendang Pampat

Tabuh Gendang Pampat lebih kurang sama dengan Gendang Rayah, iaitu untuk mengiringi pengeluaran bahan keperluan miring dan permulaan sesi miring, dan terus dimainkan ketika miring.

‘Tabuh’ ini juga dimainkan ketika mengeluarkan ‘Igi Mudan’ dan ‘Kenyalang’ ke tanju semasa Gawai Enchabuh Arung atau Gawai Burung.

Semasa Gawai Antu, ia  dimainkan ketika orang ramai mula berarak untuk turun merendam beras pulut ke sungai yang kemudiannya dimasak dalam buluh untuk jamuan tetamu undangan dan nasi ini dinamakan ‘asi ruas’.

Persamaan Tabuh Gendang Rayah dan Tabuh Gendang Pampat adalah untuk

(i)         Memberitahu kepada dewa-dewa (alam mitos) Orang di Langit, Orang Panggau dan Orang Gelung bahawa penghuni di rumah panjang tersebut sudah menganjurkan perayaan gawai.

(ii)        Mengalu-alukan atau menyambut kedatangan roh dewa tersebut  dan roh ketua-ketua kaum Iban yang sudah menjadi Tuai Kayau (ketua perang), atau Tuai Iban (ketua Iban) yang melopori pembukaan sesuatu kawasan dahulu kala yang disebut sebagai ‘Tuai Iban ti muai unak muai lemetak, berumpang agang berumpang batang’.

(iii)       Menyeru roh dewa yang dinyatakan tadi  datang ‘ngabang’ menjadi tetamu bertandang ke perayaan gawai.

Tabuh Ngalu Sebayan

Tabuh Ngalu Sebayan dimainkan untuk mengalu-alukan kedatangan semangat atau roh orang yang telah mati untuk datang bertandang ke jamuan ‘piring’ dan ‘garung’ (‘raga sebayan’) ketika penduduk rumah panjang bersiap sedia menganjurkan Gawai Antu selepas Gawai Nganyam atau ‘nganyam garung’.

Tabuh Gunggung

Tabuh jenis ini dimainkan ketika ‘Ngambi Indu’ iaitu majlis keramaian untuk menjemput pengantin perempuan ke rumah pengantin lelaki membabitkan mereka yang memainkan Tabuh Gunggung ini bermula sepanjang perjalanan dari rumah pengantin lelaki sehinggalah sampai ke rumah pengantin perempuan.

Begitu juga seterusnya apabila semasa pihak pengantin lelaki membawa pengantin perempuan balik ke rumah pengantin lelaki Tabuh Gunggung ini juga dimainkan tanpa henti sepanjang perjalanan.

Tujuannya ialah untuk melenyap atau menenggelamkan bunyi kicau ‘burung pembawa pertanda’ dalam perjalanan mereka pergi menjemput dan membawa pulang pengantin perempuan ke rumah pengantin lelaki.

Lima buah gong berbeza saiz apabila dipalu akan  menghasilkan irama yang bersahutan dan berterusan.

Tabuh Kumang Beradu

Tabuh Kumang Beradu ini sebenarnya  irama yang dimainkan ketika pengantin perempuan menyiapkan diri sebelum  keluar duduk bersanding bersama pengantin lelaki pada upacara ‘bebiau’ oleh ‘lemambang’ (penyair) yang akan memberkati perkahwinan pasangan pengantin baharu itu.

Ketika memainkan musik Tabuh Kumang Beradu, pemusik menggunakan sebuah gong ‘bebendai’, satu dram ‘Ketebung’ atau ‘Gendang’, sebuah gong ‘setawak’ dan satu set 7 atau 8 buah ‘Engkerumung’ (set gong kecil kategori idiofon).

Bunyi irama tabuh ini agak perlahan serupa dengan rentak Tabuh Ayun Lundai yang dimainkan untuk mengiringi ‘pengabang’ iaitu tetamu undangan yang diarak berjalan melalui ‘ruai’ rumah panjang.

Tabuh Kuntau

Tabuh Kuntau dimainkan semasa seorang lelaki mempersembahkan seni ‘kuntau’ iaitu sejenis seni mempertahankan diri di majlis keramaian, paluan gendang mengiringi pesembahan tersebut.

Peralatan yang digunakan untuk ‘tabuh’ ini  serupa dengan yang digunakan semasa Tabuh Kumang Beradu tetapi bunyi tempo paluan gendang itu lebih laju dan agresif.

Tabuh Ajat

Tabuh Ajat ialah jenis irama gendang yang dimainkan semasa perempuan atau lelaki ngajat (menari ‘ajat’) kerana jika tidak diiringi paluan gendang si penari rasa  segan dan janggal untuk menarikan ‘ngajat’.

Peralatan ‘tabuh’ yang digunakan serupa dengan yang digunakan semasa Tabuh Kuntau cuma tempo paluan nya lebih perlahan dan santai atau dinamakan Tabuh Ayun Lundai.

Tabuh Ajat Bunuh

Pada mulanya rentak atau tempo paluan gendang ini perlahan, kemudian semakin laju dan agresif untuk mengiringi langkah tarian ‘ajat’ semasa lelaki yang mempersembahkan ngajat itu mempamerkan aksi diri nya sedang berlawan pedang dengan musuh.

Peralatan gendang yang digunakan serupa dengan yang digunakan semasa Tabuh Ajat.

Tabuh Pencha

Tabuh Pencha ini tempo nya tidak perlahan dan tidak juga laju, dan peralatan yang digunakan juga sama dengan yang digunakan semasa Tabuh Ajat.

Tabuh Nganjung Anakmit Mandi

Rentak ‘tabuh’ ini dimainkan semasa upacara memandikan anak kecil untuk buat pertama kalinya di sungai dan ianya sama dengan rentak Tabuh Ajat.

Paluan gendang ini bermula dari perarakan melalui ruai rumah panjang, sepanjang perjalanan pergi, semasa memandikan anak kecil dan semasa balik dari sungai bertujuan  untuk menenggelamkan bunyi kicau burung pembawa pertanda.

Peralatan gendang yang digunakan ialah sebuah gong ‘bebendai’, sebuah gong ‘setawak’ dan satu ‘ketebung’.

Tabuh Ayun Lundai

Tabuh Ayun Lundai dimainkan untuk mengiringi anak angkat ketika dia atau mereka sekeluarga diperkenalkan semasa pesta gawai.

Tujuan ‘tabuh’ ini dimainkan untuk memperkenalkan seseorang anak angkat  supaya diketahui saudara mara dan menjadi saksi bahawa anak itu telah  dijadikan anak angkat bagi mengelakkan perebutan harta daripada yang layak iaitu anak angkat itu tadi.

Nicholl di akhir perbualan turut menegaskan  ‘tabuh’ sememangnya tidak boleh dipisahkan daripada kaum  Iban dan   merupakan adat turun temurun, begitu unik dan tidak diketahui ramai termasuk dalam kalangan kaum itu sendiri.

Untuk memastikan kelestarian kesenian atau adat tersebut, ia bukan hanya perlu sekadar diketahui secara lisan tetapi juga perlu didokumentasikan, selagi masih diamalkan selagi itu wajar untuk diselami.

Pada masa sama, perlu diketahui siapa dan di manakah sumber pengetahuan akan sesuatu adat dan budaya itu untuk dijadikan dokumentasi dan rujukan pelbagai pihak terutamanya untuk generasi akan datang.

Permodenan yang dirasai dan dilalui dalam kehidupan ketika ini tidak seharusnya dijadikan alasan untuk menenggelamkan sesuatu adat dan kesenian kerana itu semua adalah pusaka begitu bernilai daripada leluhur terdahulu.

Oleh PHILIP NYARU

See author's posts


Petinju terkesan tanpa latihan

SITUASI tersebut tidak sedikitpun menjejas sasaran Persatuan Tinju Negeri Sarawak (SABA) untuk beroleh himpunan tiga pingat utama pada temasya Sukan Malaysia (SUKM) A XX Johor 2020 yang dijadual berlangsung 6 hingga 14 Mac 2021.

Presiden SABA, Dato Rahman Lariwoo mengakui, memang para petinju begitu terkesan dengan situasi dialami ketika ini.

“Bayangkan…para petinju hanya menjalani latihan secara sendirian di rumah. Tiada sebarang kejohanan pendedahan disertai.

“Pada erti kata lain, ia turut menyumbang kepada penurunan prestasi. Akan tetapi saya yakin ia tidak mengendur sasaran kita untuk beroleh pingat,” ujar Dato Rahman pada sidang media dikediamannya semalm.

Sambil merujuk kepada situasi sama turut dilalui petinju negeri-negeri lain yang akan berentap sama dalam kejohanan berprestij negara itu kelak.

Justeru, beliau merasakan peluang tetap terbuka untuk anak-anak buahnya mencetak nama sebagai penyumbang pingat kepada Sarawak kelak.

Bagi Dato Rahman, besar harapan pihaknya agar musibah yang melanda negara dan dunia ketika ini akan pulih sepenuhnya.

Lantaran membuka kembali peluang para petinju meningkatkan latihan masing-masing.

Untuk rekod skuad tinju berjaya meraih tiga pingat ketika berlangsung Sukma Perak 2018 iaitu satu emas dan dua gangsa.

Pingat emas disumbangkan oleh Dealoniel Mcdelon Bong (60kg). Manakala, dua pingat gangsa masing-masing dibumbangkan oleh Christyuden Anak Ripoh (69kg) dan Wilson Berayin Anak Sumbang (56kg).

Sementara itu, badan induk berkenaan (SABA) sudahpun memuktamadkan senarai penuh petinju yang akan mewakili Sarawak.

Di samping tiga petinju yang juga penyumbang pingat di temasya lalu.

Enam lagi mereka ialah Jackson Chambai Anak Ikeh (49kg), Muhammad Syawal  Mohammad Isham (52kg), Mohd. Jamani Abdullah (64kg), Abdul Hakim Abdullah (75kg), Rais Arsyad Sulam (81kg) dan Hellary Anak Hendry (91kg).

See author's posts


Perintis kecemerlangan atlet Sarawak

FAIZAL BUJANG

TEMASYA Sukan Sarawak
(SUKSA) II 2019 telah berlangsung di Miri bermula 9 hingga 14 Disember tahun
lalu.

Rasinonal di sebalik
penganjuran sukan dwitahunan negeri Sarawak itu yang dilihat mempunyai
signifiken tersendiri.

Tidak hanya sebagai memenuhi
aktiviti dalam kalender sukan di negeri ini,
malah sumbangan besarnya kejohanan itu telah berupaya meningkatkan mutu
sukan negeri Sarawak ke tahap lebih tinggi.

Selain itu, ia juga mampu
menjadi perintis terbaik ke arah kecemerlangan atlet seluruh pelosok Bumi
Kenyalang.

Dengan mengambil kira
kemunculan atlet baharu serta berpotensi menerusi kejayaan dicipta mereka, sama
ada kejayaan memperolehi tiga pingat utama termasuk keupayaan mencipta rekod
baharu kejohanan.

Demikian kata Ketua Menteri,
Datuk Patinggi Abang Johari Tun Abang Haji Openg ketika berucap pada Majlis
Perasmian Sukan Sarawak (SUKSAR) II Miri 2019 di Stadium Tertutup Miri.

“Rasionalnya,
penganjuran Sukan Sarawak atau lebih dikenali sebagai SUKSAR merupakan satu
temasya sukan peringkat negeri yang memberi sumbangan cukup besar terhadap
pembangunan sukan di negeri ini.

“Bukti yang jelas, kita
bukan sahaja dapat melihat kebanjiran ramai atlet baharu berpotensi yang boleh
diketengah bakat mereka ke peringkat lebih tinggi, bahkan ia bagaikan perintis
untuk atlet yang mengimpikan kecemerlangan sekali gus berazam mengharumkan nama
Sarawak di pentas dunia,” ujar beliau.

Beliau turut merujuk
kejayaan beberapa atlet tersohor kelahiran Sarawak, antaranya seperti ‘ratu
terjun’ Pandelela Rinong yang berjaya mencipta kejayaan di pentas dunia dalam
setiap kejohanan disertainya.

Oleh yang demikian kata
beliau, diharap bakat terserlah daripada atlet baharu dari seluruh pelosok
negeri Sarawak yang menyertai kejohanan SUKSAR ini akan dapat terus digarapkan.

Ia sekali gus dapat
menyaksikan adanya kesinambungan kecemerlangan atlet dari negeri ini dalam
arena sukan di pelbagai peringkat.

Beliau turut memberi
keyakinan bahawa Kerajaan Sarawak sentiasa menyokong penuh dan akan melabur
bagi membina kemudahan sukan di seluruh negeri ini.

“Lebih banyak kemudahan
atau gelanggang sukan akan dibina di setiap daerah bagi memastikan pelaksanaan
atau penganjuran kejohanan dapat dilangsungkan dengan sempurna,” tambah
beliau.

Temasya Suksar II Miri 2019
yang menghimpunkan seramai 1,283 orang atlet menyaksikan kelibat empat
kontinjen bertanding.

Dengan Zon Utara selaku tuan rumah (Miri, Limbang dan
Bintulu) mempertaruhkan jumlah atlet paling ramai iaitu 354 orang diikuti oleh
Zon Tengah (Sibu, Kapit dan Mukah) seramai
329 orang.

Manakala, Zon Selatan
(Kuching, Samarahan dan Serian) pula menghantar seramai 310 orang atlet sambil
Zon Barat (Sarikei, Betong dan Sri Aman) menghantar seramai 290 atlet.

Kejohanan selama lima hari
itu turut mempertandingkan 16 acara antaranya
angkat berat, memanah, silat, badminton, berbasikal, bola keranjang, bola
tampar, hoki, olahraga, petanque, ragbi, renang, sepak takraw, skuasy, tinju,
E-Sport.

Tamat saingan menyaksikan
kejutan berlaku apabila gelaran juara berpindah milik kepada kontinjen Zon
Selatan (Kuching, Samarahan & Serian).

Keseluruhannya Zon Selatan
berjaya meraih 132 pingat, 55 pingat emas, 46 pingat perak dan 31 pingat
gangsa.

Dengan kejayaan itu, ia
mampu menidakkan keinginan juara bertahan, Zon Utara (Miri, Limbang &
Bintulu) yang sekadar berpuas hati di kedudukan kedua.

Zon Uatara sekadar
menggumpul 134 pingat keseluruhan, 47 pingat emas, 48 pingat perak dan 39
pingat gangsa.

Manakala kontinjen Zon
Tengah (Sibu, Mukah & Kapit) menduduki tempat ketiga dengan 35 pingat emas,
37 pingat perak dan 33 pingat gangsa menjadikan jumlah keseluruhan 105 pingat
keseluruhan.

Tempat keempat pula milik
kontinjen Zon Barat (Sarikei, Betong & Sri Aman) dengan 18 pingat emas, 24
pingat perak dan 30 pingat gangsa yang menjadikan sejumlah 72 pingat
keseluruhan.

Sementara itu, dua atlet
muda berpotensi iaitu Cecil Nathaniel dari Zon Utara yang memperolehi empat
pingat emas dari sukan memanah diumum sebagai
Olahragawan Harapan Lelaki Suksar II 2019.

Kelly Teo Yao pula yang
berjaya meraih lima pingat emas dengan dua rekod baharu kejohanan selain satu
pingat gangsa acara sukan renang dari Zon Selatan diumum sebagai Olahragawati
Harapan Wanita Suksar II 2019.

See author's posts


Nancy adakan lawatan kerja ke UNIMAS

KOTA SAMARAHAN: Menteri Pelancongan Seni dan Budaya, Dato’ Sri Nancy Shukri mengadakan lawatan kerja ke Universiti Malaysia Sarawak(UNIMAS) bersama dengan pihak pengurusan UNIMAS yang diketuai oleh Naib Canselornya Profesor Datuk Dr. Kadim Mohamad Suaidi, semalam.

Turut hadir dalam lawatan tersebut adalah wakil komuniti di Parlimen Satok yang diketuai oleh Samad Ghani dan Kaunselor Dzamalludin Zainudin dan Pusat Khidmat Batang Sadong yang diketuai oleh Bibianura dan Wan Asnawi Shah, Ahli Jawatankuasa Eksekutif UNIMAS dan Dekan serta pihak pengurusan Fakulti Sains dan Teknologi Sumber, UNIMAS.

Objektif utama lawatan ini adalah untuk lawatan ke tapak pelancongan dalam UNIMAS Edutourism seperti Makmal Anatomi, Fakulti Perubatan dan Sains Kesihatan, Jambatan Cinta, Galeri Seni di Fakulti Seni Gunaan dan Kreatif, Pavillion dan diakhiri dengan lawatan ke Makmal Nyata, Fakulti Sains dan Teknologi Sumber yang merupakan lokasi pengajaran dan pembelajaran bagi program Pelancongan Biodiversiti.

Dengan adanya penubuhan Makmal Nyata, pihak Fakulti Sains dan Teknologi Sumber menyediakan satu platform latihan praktikal dan amali untuk memberi pengetahuan tambahan kepada ejen-ejen pelancongan, pemandu, komuniti setempat, dan pelajar sekolah swasta universiti dalam mengenalpasti biodiversiti dan fungsi flora dan fauna.

Ini akan memberi keyakinan yang lebih dalam naratif kepada mereka mengenai biodiversiti untuk ditawarkan kepada pelancong tempatan dan luar negara terutama pelancong-pelancong yang dikenali sebagai Bio-Vacationers.

Program Pelancongan Biodiversiti ini akan ditawarkan pada tahap Sijil dan Diploma Profesional selama enam bulan (Sijil) atau 12 bulan (Diploma).Program ini akan memberi penekanan dalam kemahiran pengecaman fauna dan flora Borneo berserta fungsinya.

Para pelajar program ini juga akan didedahkan dengan jejak warisan Biodiversiti Alfred Russel Wallace, pengasas Teori Pemilihan Semulajadi yang mendapat ilham hasil kajian di Borneo.

Oleh Nur Ain Otsman

See author's posts


Sejarah Iban

SERAKUP… Bansa Iban Sarawak seruran deka begempung enggau bansa Dayak ti bukai nuju pemansang menua.

Tusun Ke-44

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China enggau Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama “Iban” ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena Iban Sarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

IBAN ENGGAU MELAYU SEGULAI SEJALAI

Udah Abang Gudam enggau Dayang Chi jadi melaki bini, Tuai bansa Dayak Iban ti benama Manggi sereta bala nembiak iya pindah ke ulu Sungai Saribas lalu diau mendam di Supa di Sungai Layar. Sebedau Manggi mupuk iya mega meri pemendar ngagai Temenggong Kadir enggau Abang Gudam sereta bala nembiak seduai nya bumai sereta bekebun ba tanah iya sebelah Sungai Semaruang semak Nanga Saribas.

Udah ti pindah ari Nanga Saribas Manggi enggau bala iya pan belabuh nirika rumah panjai baru di Supa. Benung rumah panjai sida nya baru deka tembu, Manggi ninga rita bisi seraban bansa bukai udah diau mendam di ulu Rimbas. Enda tentu senang ati Manggi ninga rita orang nya; lalu deka ngabas sapa orang nya. Nya alai iya pan mai dua tiga iku nembiak iya bejalai kaki nengah kampung ari Supa ke Ulu Bakir lalu ke Suri di Rimbas lalu datai di Debak. Datai dia iya pan betemu enggau tuai raban bansa nya ti ngumbai diri bansa Seru. Sida madahka Manggi, sida lama udah diau di Rimbas kenyau ari aki ini sida ti pindah ari Nanga Rajang. Ku sida, orang ti agi nguan menua ili Sungai Rejang maya nya, bansa Rajang, Segalang enggau Beliun. Bansa Seru nya mega madahka Manggi, bisi mega seraban bansa Dayak Iban diau ari ili sida nya ti betuaika Garai anak Gunggu. Sida tu datai ari Sebaru di Kalimantan maya sida agi betuaika Jenua seduai Padang.

TEMBAWAI BURUK RUMAH

Udah ti betemu enggau bansa Seru nya, Manggi kena rampit pedis perut chirit lalu parai. Iya dianjung ngagai pendam bansa Seru ti dikumbai orang dia Pendam Batu, semak pasar Debak ke diatu. Kenu ku cherita asal menua nya, Gunggu apai Garai mega ditumbakka ba pendam nya. Udah numbakka Manggi bala nembiak iya pulai enggau ati ti tusah ke Supa. Datai dia, sida enda nembuka rumah panjai sida nya lalu pindah ke menua bukai. Nya mih kebuah endur nya disebut orang dia Tembawai Buruk Rumah.

Udah parai Manggi, Temenggong Kadir sereta sida sebilik pindah ke ulu Semaruang lalu diau ba Kampung Saribas urung setengah batu ari pasar Pusa ke diatu. Maya nya mayuh amai orang dagang ari menua bukai datai dia bejual bebeli. Sida sangkai ba Kampung Saribas belama lalu nya alai endur nya nyau nyadi palan dagang ti tebilang. Kenu ku orang tuai nama sungai Batang Layar nyau disebut orang Batang Saribas. “Saribas” nya nama sebatang sungai ti mit di Kampung Saribas. Maya Temenggong Kadir diau di Kampung Saribas, mayuh bansa Seru, Baketan enggau Beliun masuk agama Islam enggau iya lalu sida nya ngumbai diri bansa Melayu.

Ari Kampung Saribas, Temenggong Kadir pindah baru lalu diau mendam di Pusa ba nanga Sungai Rimbas ti bepati ba Sungai Saribas. Abang Gudam seduai Dayang Chi, maya nya sigi udah beranakka Abang Drahman lalu pindah ari Semaruang nitihka Temenggong Kadir enggau bala nembiak iya ke Pusa. Enda lama udah nya Temenggong Kadir pan parai tuai lalu ditumbakka ba pendam Sapinang di menua antara Beladin enggau Samarang, semak Nanga Saribas ke diatu.

Udah betaun-taun diau mendam di Pusa, Abang Gudam parai tuai lalu ditumbak ba pendam Sapinang mega. Diatu pendam Temenggong Kadir enggau Abang Gudam nya dianggap sekeda orang Melayu berantu sereta nyelai. Sekeda sida ti peturun seduai nya agi ngundang pendam nya laban deka minta berekat, minta tuah, minta limpah.

DAUN ISANG TANDA NAGANG ORANG DATAI

Udah Abang Gudam parai, anak iya Abang Drahman ninga rita Sungai Paku, pati Sungai Saribas udah diuan raban bansa Dayak Iban. Iya keran amai deka betemu enggau orang nya lalu ngusung sida nya hari seiti. Iya disempulang bala ulun iya. Lebuh sida datai di Nanga Paku, sida mudik datai ba Nanga Lalau. Udah nya iya mudik ke ulu agi lalu datai di nanga Sungai Bangkit. Dia iya tepedaka daun isang baka ti dulu tadi mega. Iya pan majak mudik ke ulu agi. Lebuh iya datai ba Nanga Rembai tauka Luban, iya meda utai ti sama baka dulu tadi digantung ba tiang. Daun isang nya dikena orang kelia nagang orang datai ti enda dikelala diau tauka bumai di menua nya. Sema bisi orang ti ngelanggar adat nya, sida nya deka ditinggang penusah baka diserang, dibunuh tauka diburu ari tanah nya. Ari Nanga Rembai, Abang Drahman ke Batu Embawang semak Lubok Brutan lalu betemu enggau tuai bansa Iban ti benama Rusak ba umai iya. Maya ti betemu dia, Abang Drahman madahka diri deka minta pemendar ari Rusak laban iya deka mai bala nembiak iya berumah lalu diau mendam ba Nanga Buling. Ku iya, enti bala sida Melayu diau di menua nya, ulih ga sida nyaup bala Dayak Iban ngetanka menua nya ari munsuh, engka deka ngachau menua nya. Ninga munyi nya, Rusak minta Abang Drahman bemalam ba rumah iya malam nya laban iya deka bepikir dulu sebedau ngisi peminta iya nya. Tiga hari udah nya baru Rusak nyebut pasal peminta Abang Drahman nya.

IBAN ENGGAU MELAYU BAKA DIRI MENYADI

“Tusah sereta lama aku bepikir pasal peminta nuan nya, unggal. Kebuah pia, laban aku mikirka utai dudi hari ba bala peturun ichit wit aku jemah ila. Sida nya ila mayuh begunaka tanah endur sida beridup bumai betaun, betanam betupi. Enti bala nuan nyau mayuh-semayuh diau ditu ila, kati ku anak telesak ichit wit aku ila. Tusah aku deka ngaga pemutus runding nya tang…laban aku ngenang kita Melayu enggau kami Dayak Iban di Batang Saribas manah amai begulai, baka diri menyadi, baka diri sekaban belayan,  enda kala belaya enggau pangan diri. Sinu ga aku meda mua nuan. Nya alai aku mega arapka anak telesak uchu ambu ichit wit tua ila enda belaya mega. Taja kita Melayu beagama Islam kami Dayak Iban, ukai Islam…, arapka kitai Dayak Iban-Melayu ditu ila pan enda belaya, beserakup taja nama-nama bisi penusah datai. Nya alai, enggau sempekat nya aku ngemendarka nuan sereta bala nembiak nuan diau lalu bumai betaun di Nanga Buling,” pia ku Rusak.

Asai ke deka nyabak ati Abang Drahman ninga jaku Rusak laban ti kelalu gaga ninga pemutus runding Rusak. Sinu ati iya ninga pemanah sereta penyiru jaku Rusak.

“Terima kasih sereta…meri puji ke nuan, unggal. Manah amai ati nuan. Nya alai, aku pan setuju enggau penemu nuan nya. Ila mih aku madahka bala anak telesak uchu ambu ichit wit aku di Nanga Buling ditu ila; enda ngasuh sida belaya enggau kita Dayak Iban. Nama-nama penusah kita Iban, kami Melayu sigi enggau kita; betulung-tulung mih kitai,” pia ku saut Abang Drahman.

Laban ti endang ada di Saribas lalu bebakih enggau bansa Iban Saribas, landik amai munyi Jaku Iban Abang Drahman. Munyi bansa Iban Saribas, Iban Sebuyau, Iban Balau nya mih iya bejaku ngena Jaku Iban.

“Manah mih penemu nuan nya, unggal. Aku arapka peturun anak telesak nuan ila, sepenemu enggau nuan tu ga. Nya alai, baka tu tanah ti tau endur bala nuan diau lalu bumai betaun, unggal: di Sungai Paku berengkah ari nanga ngagai Batu Embawang lalu terus  ke Bukit Dadak lalu rurus ke baruh ngagai Ulu Sungai Lalau enggau Lubok Nangka di Sungai Buling; ari Lubok Nangka niti garis menua ti terus ke pun kayu Mengeris Bejampang lalu ke Tapang Genong; ari nya, niti garis antara menua ari tengah Tanjong Pedada kanan ngili Batang Saribas,” ku Rusak seraya nunjuk ngagai kelai enggau antara bagi menua nya.

Seduai bejalai lubah-lubah betunda udi nengah damun, pengerang enggau kampung, niki bukit, nurun bukit.

“Ami sereta manah amai rampa menua tu, unggal. Gaga bala nembiak aku diau di menua tu ila, unggal. Arapka bala peturun anak telesak tua diau enggau lantang senang ditu ila,” ku timbal Abang Drahman.

“Nya mih, arapka peturun anak telesak ichit wit nuan jemah ila ngenang budi peturun anak telesak aku mega. Nambahka sempekat ti udah disebut aku tadi, munyi tu iya: bansa Melayu enda tau bumai ba tanah Dayak ti bisi tumbuh buluh; pia mega bansa Iban enda tau bumai ba tanah Melayu ari Batu Embawang ke ili endur rumput melai tumbuh sebelah tebing kanan enggau kiba Sungai Paku,” pia ku penerang Rusak.

Udah seduai setuju enggau sempekat sereta penemu pangan diri, Abang Drahman pan mulaika diri ke Semaruang lalu nguluka bala nembiak iya pindah ke Nanga Buling. Sida bukai ti enda pindah ke Nanga Buling, pindah ke ulu Rimbas; sekeda pindah ke Sungai Layar lalu diau mendam di Nanga Undai enggau Tanjong Belong.

Referen maya &  kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia & The Encyclopaedia of Iban Studies, Volume III, Joanne and Vinson H. Sutlive). The Sarawak Journal 1994 – The Source of Iban History, Benedict Sandin)

(Betampung ba Tusun Ke-45  minggu nyin ila)

Nya mih, sekeda cherita penatai enggau pemindah bansa Iban makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Ari pelilih menua Serian, Betong enggau Saratok Iban majak ngiga menua baru tunga ke Utara.  Arapka Iban patut nemu asal penatai diri empu endang seperugan sebedau bepechah berimba menua baru di menua bukai.  Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha  enggau Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia   (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega, bala tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai ulih serakup lalu begempung enggau bansa bukai di Sarawak mega. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh HARRY USUP UMBAR

See author's posts


Lebih 29,000 rumah tidak terjual

KUALA LUMPUR: Sebanyak 29,698 unit rumah yang siap dibina daripada 127,604 unit rumah dilancarkan dengan nilai lebih RM18 juta, dilaporkan tidak terjual pada suku pertama tahun ini, kata Timbalan Menteri Perumahan dan Kerajaan Tempatan (KPKT) Datuk Seri Ismail Abdul Muttalib.

Beliau berkata, rekod Laporan Pusat Maklumat Harta Tanah Negara (NAPIC) menunjukkan, jumlah itu berkurangan berbanding 30,664 unit rumah siap dibina dan tidak dijual, pada suku keempat tahun lepas.

“Antara punca unit rumah tidak terjual ini ialah ketidakmampuan membeli rumah mengikut harga pasaran, dan ketiadaan sistem bersepadu bagi memastikan kesepadanan di antara penawaran dan permintaan mengikut lokasi,” katanya dalam sesi soal jawab pada persidangan Dewan Negara semalam.

Beliau berkata demikian bagi menjawab soalan Senator Dr Ahmad Azam Hamzah, yang ingin tahu jaminan kementerian dalam memastikan rumah yang dibina akan terjual.

Jelas Ismail, antara usaha kementerian untuk memastikan rumah yang akan bina dapat dijual mengikut keperluan setempat adalah, menetapkan harga rumah projek perumahan yang dibangunkan kerajaan mengikut Dasar Rumah Mampu Milik Negara, iaitu harga maksimum sehingga RM300,000.

Selain itu, KPKT turut meminta pemaju membuat kajian kebolehlaksanaan, agar masalah lebihan bekalan perumahan dapat diatasi bagi tempoh jangka panjang.

Pada masa sama, beliau berkata, KPKT sedang melaksanakan Kajian Analitis Data Raya Perumahan, yang bertujuan mendapatkan gambaran sebenar mengenai pengurusan perumahan di Malaysia.

“Kajian ini akan dijadikan sebagai input bagi pembangunan platform pusat pengumpulan data hartanah, yang meliputi permintaan dan penawaran untuk membantu membuat keputusan di peringkat Kerajaan Persekutuan dan kerajaan negeri, serta membantu penyediaan dasar dan perancangan perumahan negara yang lebih komprehensif,” katanya.

Beliau berkata , kerajaan turut membangunkan ‘Housing Integrated Management System (HIMS)’ yang bertindak sebagai pusat sehenti, bagi urusan di bawah Akta Pemajuan Perumahan (Kawalan dan Pelesenan) 1966 dan mengemas kini maklumat pemajuan projek perumahan swasta.

Sistem ini, katanya dijangka akan siap pada April 2021.- Bernama

See author's posts


Harga simen naik

SIDANG MEDIA … Pengarah Urusan Cement Industries of Malaysia Berhad (CIMA) Sharuddin Omar Hashim pada sidang media selepas sesi taklimat media dan apresiasi makan tengah hari CIMA di sebuah hotel, semalam. • Foto BERNAMA

SEREMBAN: Kenaikan harga simen ketika ini adalah disebabkan peningkatan harga bahan mentah yang digunakan dalam proses pembuatan bahan tersebut terutama arang batu di pasaran antarabangsa, kata Pengarah Urusan Cement Industries of Malaysia Berhad (CIMA) Sharuddin Omar Hashim.

Beliau berkata kenaikan harga mentah lain termasuk arang batu kini meliputi 30 hingga 40 peratus daripada kos pengeluaran simen yang menyebabkan syarikat pengeluar sebagai pemain industri tidak mempunyai pilihan untuk menaikkan harga simen.

Menurutnya kenaikan harga arang batu ketika ini didorong oleh faktor larangan eksport oleh Indonesia serta berlakunya konflik Rusia-Ukraine.

“Harga arang batu sebelum ini di luar sana dalam lingkungan AS$60 (RM252) hingga AS$70 (RM294) satu tan, namun kini telah meningkat kepada AS$200 (RM842) satu tan dan berkemungkinan boleh mencecah sehingga AS$400 (RM1,685).

“Larangan eskport dari Indonesia ke luar negara dan konflik Rusia dengan Ukraine menyebabkan kesulitan mendapatkan bekalan arang batu sekali gus menyebabkan kenaikan harga mentah itu,” katanya kepada pemberita pada Sesi Taklimat Media dan Jamuan Apresiasi di sini hari ini.

Beliau berkata bahan-bahan mentah lain dalam pengeluaran simen juga telah naik agak tinggi berikutan pandemik Covid-19  selain masalah kesesakan dari segi logisitik dan pengagihan.

Sharuddin berkata pihaknya cuba sedaya upaya mengoptimumkan pengeluaran dan mengurangkan kos pengeluaran menerusi penggunaan barang alternatif lain. – Bernama

See author's posts


Apartmen di Tabuan Dayak terbakar

KUCHING: Sebuah apartmen yang masih dalam pembinaan di Tabuan Dayak di sini terbakar, hari ini.

Jurucakap Pusat Gerakan Operasi Bomba Sarawak berkata, kebakaran berlaku sekitar 10.33 pagi melibatkan bilik pam di tingkat 12.

“Bahan yang ada dalam bilik itu adalah cat dan juga kayu palet.

“Kebakaran tidak melibatkan kecederaan dan kemalangan jiwa,” katanya.

Seramai 12 anggota dari Balai Bomba dan Penyelamat (BBP) Tabuan Jaya, dibantu 10 anggota dari BBP Petra Jaya dan lapan anggota dari BBP Batu Lintang dikerahkan ke lokasi kejadian.

Katanya, operasi pemadaman tamat sepenuhnya pada 11.15 pagi tadi.

Oleh Mohd Neenatul Aizal

See author's posts


Lapangan Terbang Lama Mukah gamit kenangan

MUKAH: Penerbangan  MH3552 pada Rabu(16 Mei) merupakan penerbangan terakhir dari Lapangan Terbang Lama Mukah yang juga dikenali sebagai Mukah Stolport.

Destinasi pesawat yang membawa 15 penumpang termasuk mereka yang `transit’ dari Kuching itu ialah ke Bandar Raya Miri.

Sejarah tersendiri itu turut disaksikan oleh Ahli Dewan Undangan Negeri (ADUN) Tellian, Yussibnosh Balo yang tiba di sana kira-kira setengah jam sebelum ia berlepas pada 1.15 petang.

Justeru , peristiwa  mengamit kenangan berkenaan juga  dengan sendirinya mengakhiri  penantian  penduduk tempatan  yang ingin menyaksikan Lapangan Terbang Baharu Mukah beroperasi menjadi kenyataan.

Lapangan Terbang Baharu beroperasi hari ini dan staf-staf lapangan terbang kelihatan terus memindahkan beberapa peralatan dari situ sejurus selepas berlepasnya penerbangan terakhir berkenaan.

Oleh demikian, wakil rakyat ini yang ditemui media menyatakan beliau merasa gembira berbaur sedikit kesedihan mengenangkan lapangan terbang yang telah banyak berjasa itu.

“Sebenarnya saya merasa bercampur…sedih sedikit  kerana ini adalah operasi terakhir untuk lapangan terbang ini, dan pada masa sama sangat gembira kerana lapangan terbang baharu akan mula beroperasi esok (hari ini). Ini membawa kegembiraan kepada kita semua. Kita akan menyaksikan pesawat yang lebih besar,” katanya.

Mengucapkan tahniah kepada penduduk Mukah dengan perkembangan terkini itu, beliau berharap lapangan terbang baharu itu kelak akan menjadi pemangkin kepada pembangunan kawasan ini.

“Ini bukan hanya dari segi pengangkutan udara sahaja tetapi banyak memafaatkan kawasan kita daripada pelbagai aspek seperti pelancongan, ekonomi dan sosial. Malah ia juga memberi keselesaan kepada pensyarah-pensyarah dan pelajar di Institusi Pengajian Tinggi berasal dari luar kawasan yang bertugas di sini. Kita berharap perkhidmatan pengangkutan udara kita akan berkembang dari semasa ke semasa,” ujarnya.

Menyentuh mengenai Lapangan Terbang Lama, kata Yussibnosh, beliau ingin berbincang dengan wakil-wakil rakyat dari kawasan Mukah.

“Oh ya kita tidak mahu ia akan terbengkalai sahaja selepas ini, kita mahu menggunakan kemudahan ini sebaik mungkin. Dengan itu saya ingin berbincang dengan wakil-wakil rakyat di kawasan kita mengenai aspirasi kearah itu. Mungkin kita mempunyai cadangan yang bernas supaya tempat ini akan dimanfaatkan sebaik mungkin. Antara yang boleh dipertimbangkan ialah menjadikan ia sebagai akademi penerbangan dan sebagainya  yang dikirakan sesuai,” katanya.

Juga kelihatan ialah Pengarah Wilayah Sarawak Pihak Berkuasa Penerbangan Awam Malaysia, Ling Swee In dan beberapa staf-staf  Lapangan Terbang, termasuk pengendali pesawat yang juga akan menjadikannya sebagai memori tersendiri buat mereka.

Perkembangan terkini itu semestinya disambut penduduk tempatan dengan penuh pengharapan dan keceriaan kerana Lapangan Terbang Baharu Mukah itu adalah antara projek mega yang amat dinantikan warga di kawasan ini dan Bahagian Mukah, amnya.

Oleh HENRY B SIYU

See author's posts


LKAN 2021 SIRI 2: Tujuh pengauditan bernilai RM66.862 bilion libatkan tujuh kementerian

KUALA LUMPUR: Sebanyak tujuh pengauditan prestasi bernilai RM66.862 bilion dilaksanakan melibatkan program, aktiviti dan projek di tujuh kementerian, menurut Laporan Ketua Audit Negara (LKAN) Tahun 2021 Siri 2.

Menurut LKAN, daripada jumlah pengauditan itu, lima daripadanya melibatkan kategori program dan aktiviti manakala dua lagi ialah kategori projek.

“Secara keseluruhannya, pelaksanaan aktiviti, projek dan program kerajaan Persekutuan telah dilaksanakan mengikut objektif yang ditetapkan. Bagaimanapun, masih terdapat kelemahan seperti sasaran output dan keberhasilan yang ditetapkan tidak tercapai sepenuhnya.

“Hal ini kerana wujud kecuaian dalam mematuhi peraturan atau prosedur yang ditetapkan oleh kerajaan serta kurang teliti semasa merancang program, projek dan aktiviti,” menurut LKAN yang dibentangkan di hadapan Dewan Rakyat hari ini.

Oleh itu, Ketua Audit Negara telah mengemukakan 21 syor untuk dipertimbangkan pelaksanaannya oleh kementerian, jabatan, agensi Persekutuan yang diaudit.

Menurut LKAN, mengenai Pengurusan Syarikat Kerajaan Persekutuan, pengauditan pengurusan dilaksanakan berfokus terhadap pencapaian objektif penubuhan syarikat dengan meneliti tiga aspek iaitu pengurusan aktiviti, tadbir urus korporat dan kedudukan kewangan syarikat.

“Lima syarikat telah mencapai objektif penubuhannya manakala dua syarikat menunjukkan tahap pemakaian amalan tadbir urus korporat yang baik dan tiga syarikat mempunyai kedudukan kewangan yang stabil,” menurut laporan itu.

Dalam pada itu, Ketua Audit Negara telah mengemukakan 35 syor kepada pihak pengurusan syarikat berkenaan untuk diambil tindakan bagi penambahbaikan perkara yang dilaporkan.

Mengenai auditan khas pengurusan hutan dan impak kepada alam sekitar, Jabatan Audit Negara telah menjalankan pengauditan melibatkan sembilan negeri iaitu Johor, Kedah, Kelantan, Pahang, Perak, Sabah, Sarawak, Selangor dan Terengganu yang bertujuan menilai sama ada hutan telah diuruskan mengikut prinsip Pengurusan Hutan Secara Berkekalan (PHSB).

“Ini bagi memastikan aktiviti hutan dapat memberi faedah daripada aspek ekonomi, sosial dan alam sekitar, serta mengimbangi pelbagai keperluan untuk kepentingan generasi kini dan akan datang,” menurut laporan itu.

Jabatan Audit Negara juga telah menjalankan pengauditan prestasi terhadap 14 aktiviti kementerian, jabatan dan agensi negeri yang melibatkan dua kementerian di Sabah dan Sarawak, 31 jabatan dan lapan agensi kerajaan negeri.

“Pengauditan pematuhan turut dijalankan terhadap dua kementerian Sarawak, 25 jabatan dan 10 agensi kerajaan negeri,” menurut laporan itu.

Laporan itu memaklumkan 214 syor dikemukakan oleh Ketua Audit Negara melibatkan 184 syor untuk dipertimbangkan pelaksanaannya oleh kementerian, jabatan, agensi negeri serta 30 syor oleh syarikat kerajaan negeri berkenaan.

“Semua Pegawai Pengawal, Ketua Jabatan, Ketua Pegawai Eksekutif yang berkenaan telah dimaklumkan terlebih dahulu mengenai perkara yang dilaporkan dalam Laporan Ketua Audit Negara untuk tujuan pengesahan,” menurut laporan itu.

LKAN Tahun 2021 Siri 2 mengenai Aktiviti Kementerian/Jabatan Kerajaan Persekutuan dan Badan-Badan Berkanun Persekutuan, LKAN Tahun 2021 mengenai Pengauditan Pematuhan Kementerian dan Jabatan Persekutuan, dan LKAN Tahun 2021 Siri 2 mengenai Pengurusan Syarikat Kerajaan Persekutuan akan dimuat naik dalam laman web Jabatan Audit Negara selepas pembentangannya di Dewan Rakyat hari ini.

LKAN peringkat negeri pula yang melibatkan 13 negeri hanya akan dimuat naik menerusi laman web Jabatan Audit Negara selepas pembentangannya di Dewan Undangan Negeri masing masing. – Bernama

See author's posts


KDN komited kekuatan PDRM dipertingkat

KUALA LUMPUR: Kementerian Dalam Negeri (KDN) komited dalam memastikan kekuatan Polis Diraja Malaysia (PDRM) dipertingkat dari semasa ke semasa, kata Menteri Dalam Negeri Datuk Seri Hamzah Zainuddin.

Beliau berkata selain itu, KDN juga akan terus memberikan kerjasama khususnya dalam menjaga kebajikan anggota serta pegawai PDRM selain memastikan peranan serta fungsi pasukan itu kekal relevan.

“Sesuai dengan pelantikan di- terajui Datuk Seri Acryl Sani Abdullah Sani sebagai Ketua Polis Negara, kerajaan percaya nama baik PDRM dapat dipertingkatkan ke peringkat lebih tinggi selain berhasil menentukan keselamatan, keamanan dan kesejahteraan negara terpelihara,” katanya.

Hamzah berkata demikian dalam teks ucapan beliau yang dibacakan Timbalan Menteri Dalam Negeri Datuk Seri Ismail Mohamed Said pada majlis serah terima tugas Ketua Polis Negara di Mes Pegawai Bukit Aman di sini semalam.

Pada majlis itu, Ketua Polis Negara Tan Sri Abdul Hamid Bador menyerahkan tugas dan Tongkat Kuasa Ketua Polis Ne- gara kepada timbalan beliau Datuk Seri Acryl Sani Abdullah Sani. Pelantikan Acryl Sani berkuat kuasa hari ini.

Hamzah turut menzahirkan ucapan terima kasih kepada Abdul Hamid atas sumbangan serta khidmat bakti dicurahkan kepada masyarakat dan negara sepanjang berkhidmat dalam PDRM dan menerajui pasukan Sang Saka Biru itu.

“Demi kepentingan warga PDRM seluruhnya, saya percaya legasi pemimpin terdahulu dapat diteruskan di samping memberi suntikan nafas baharu agar pasukan ini kekal ampuh sebagai pasukan disegani dan dihormati,” kata- nya.

Sementara itu, Abdul Hamid ketika berucap selepas penyerahan tugas itu menyeru semua warga PDRM agar melaksanakan tugas dan tanggungjawab dengan penuh amanah dan intergriti dan yakin Acryl Sani mampu memacu PDRM dengan lebih cemer- lang.

“Insya-Allah dengan pengalaman dan ilmu beliau (Acryl Sani) peroleh sepanjang berkhidmat dalam pasukan, mampu memikul amanah ini dengan cemerlang sekali gus memacu PDRM mengharungi apa jua cabaran yang mendatang,” kata nya.

Abdul Hamid berkata, menyedari akan hakikat cabaran jenayah masa kini berada dalam dimensi yang kompleks, beliau berharap PDRM terus mendapat perhatian kerajaan khususnya daripada sudut keperluan aset-aset baharu selain diberi pertimbangan untuk penambahan kekuatan sumber manusia.

“Walapun saya bakal kembali ke dunia persaraan, perjuangan bersama PDRM akan diteruskan dengan cara saya sen- diri.

“Selagi nyawa dikandung badan, darah perjuangan Sang Saka Biru yang telah sebati dalam diri akan terus mengalir dalam tubuh hingga terhentinya nafas ini,” katanya.-Bernama

See author's posts


4,495 premis perniagaan diperiksa

SHEILA ZAIDI

KUCHING: Kementerian Perdagangan Dalam Negeri Hal Ehwal Pengguna (KPDNHEP) Sarawak telah melaksanakan pemeriksaan ke atas 4,495 buah premis perniagaan meliputi bandar dan luar bandar sepanjang tempoh pelaksanaan Perintah Kawalan Pergerkan (PKP) yang bermula sejak 18 Mac sehingga 19 April lalu.

Jurucakap Pejabat KPDHEP Sarawak berkata, melalui pemeriksaan berkenaan sebanyak 22 kes telah diambil tindakan dengan nilai rampasan sebanyak RM2,451.50 dan jumlah kompaun sebanyak RM1,650.

“Kes-kes ini melibatkan kesalahan-kesalahan di bawah Akta Kawalan Harga dan Anti Pencatutan 2011 (sembilan kes), Akta Timbang dan Sukat 1972 (tujuh kes), Akta Perlindunggan Pengguna 1999 (dua kes) dan Akta Kawalan Bekalan 1961 sebanyak empat kes.

“Selain itu, sebanyak 44 Notis Pencatutan telah dikeluarkan bagi tempoh 1 Januari hingga 19 April lalu dan daripada jumlah tersebut sebanyak 24 Notis dikeluarkan dalam tempoh PKP berlangsung kerana disyaki berlaku kenaikan harga,” katanya kepada pemberita dalam satu kenyataan semalam.

Menurutnya, sepanjang tempoh pelaksanaan PKP sejak 18 Mac  sehingga 19 April lepas KPDNHEP Sarawak telah menerima aduan  sebanyak 241 di seluruh negeri.

Katanya, aduan tersebut adalah berkaitan dengan harga penutup hidung dan mulut, hand sanitizer dan keperluan asas lain.

Tambah beliau, sebanyak 130 aduan telah diterima berhubung dengan penutup hidung dan mulut, 14 aduan berkaitan hand sanitizer, aduan dalam talian (45), keperluan asas (58) dan lain-lain aduan sebanyak 58. Tegasnya, semua aduan yang diterima itu akan disiasat oleh pihak KPDNHEP Sarawak secepat yang mungkin.

“Sekiranya didapati ada peniaga yang menaikkan harga secara tidak munasabah dan melebihi paras margin keuntungan, tindakan tegas akan diambil di bawah Seksyen 14, Akta Kawalan Harga dan Antipencatutan (AKHAP) 2011.

“Jika sabit kesalahan, seorang individu boleh didenda sehingga RM100,000 atau dipenjara tidak melebihi tiga tahun atau kedua-duanya sekali manakala syarikat atau Pertubuhan Perbadanan boleh didenda sehingga RM500,000.

“Manakala bagi kesalahan menjual atau menawarkan untuk menjual apa-apa barangan yang terkawal yang mengutip deposit selain mengikut harga atau caj-caj yang ditentukan oleh pengawal, mereka juga akan diambil di bawah akta yang sama.

“Sebagai contoh, jika ada peniaga yang menaikan harga penuup hidung dan mulut yang dikawal oleh pihak kementerian dan jika disabitkan kesalahan, individu tersebut boleh didenda sehingga RM100,000 atau dipenjara tidak melebihi tiga tahun atau kedua-duanya sekali manakala untuk syarikat atau Pertubuhan Perbadanan pula, boleh didenda sehingga  RM500,000 atau dikompaun sehingga RM250,000.

See author's posts


Menteri KKMM nemuai ngagai Sarawak

KUCHING: Menteri Komunikasyen enggau Multimedia Malaysia (KKMM), Dato’ Saifuddin Abdullah selamat datai ba Padang Bilun Antarabansa Kuching maya pukul 10.45 pagi Hari Satu ke udah beserimbai enggau penemuai ngagai Sarawak laban deka nyereta Aum Komiti Besai Nyambut Hari Malaysia 2020 ke deka disambut ba Sibu kena 16 September 2020.

Lebuh maya ba Sarawak, Dato Saifuddin Abdullah berandau terus begulai enggau Pakar Sejarah Sarawak, Datu Dr. Sanib maya Program Betemu Runding KKMM edissyen spesial maya nyambut Hari Malaysia malam Hari Satu ke udah pukul 9.00 malam ba RTM Sarawak.

Ngalih hari siti Saifuddin ngatur penemuai basa betemu enggau Tuai Pemegai Menua, Tun Pehin Sri Abdul Taib Mahmud ba Demak Jaya, pukul 10.00 pagi sebedau bekejang ngagai Sibu laban deka nyereta Aum Komiti Besai Nyambut Hari Malaysia maya pukul 2.30 ngalih hari ba Hotel Kingwood, Sibu.

Penatai iya disambut bala pemesai kanan opis enggau ujinsi perintah ke dibaruh Opis KKMM Nengeri Sarawak.

Sama enggau nyereta penemuai nya Direktor Opis Pemadah Nengeri Sarawak, Swady Guliling, Tuai Opis Komisioner Komunikasyen enggau Multimedia Malaysia, Adiman Ajem enggau Penulung Direktor Kanan FINAS Sarawak, Maffizan Saupie.

See author's posts


Betong rancang tingkat pengeluaran makanan

BETONG: Bahagian Betong sedang melaksanakan rancangan dan program untuk meningkatkan pengeluaran makanan secara beransur-ansur.

Timbalan Ketua Menteri, Datuk Amar Douglas Uggah Embas berkata, Bakul Makanan Betong atau Sarikei dan kawasan Agropolitan Sadok akan menjadi pusat pengeluaran utamanya.

Beliau berkata demikian sebelum memberi taklimat mengenai Projek Tabung Fasilitasi Pertanian (AFF) untuk bahagian tersebut di Pejabat Pertanian Betong di sini, baru-baru ini.

“Kita sudah menyediakan sejumlah kemudahan persiapan. Mereka adalah pusat pengumpulan, pemprosesan dan pembungkusan Simpang Layar (CPPC) untuk durian serta satu lagi di Spaoh, sementara pejabat organisasi petani daerah sedang ditingkatkan untuk memodenkan pemprosesan lada, gula Nipah (gula apong) dan madu kelulut.

“Kita juga membuat beberapa rancangan demonstrasi pertanian tepat untuk mempromosikan konsep pertanian moden seperti fertigasi khususnya,” katanya

Uggah menambah pejabat Lembaga Penyatuan dan Pemulihan Tanah Sarawak (SALCRA) di sini akan melakukan penternakan dan penggemukan di ladang kelapa sawitnya.

“Rancangannya juga untuk menghasilkan sekitar 1,000 anak lembu setiap tahun,” kata beliau.

Uggah yang juga merupakan Menteri Pemodenan Pertanian, Tanah Asli dan Pembangunan Wilayah mengatakan bahawa pelabur swasta akan dijemput untuk turut serta.

“Kita harus memulai produksi dalam tiga tahun dari sekarang kerana pada masa itu Bebuling STOLport (lapangan terbang) akan siap untuk mengangkut produk kita ke pasar,” katanya.

Kemudian Uggah ditemani oleh Ahli Dewan Undangan Negeri (ADUN) Layar, Gerald Rentap Jabu, Setiausaha Politik Ketua Menteri, Dr. Richard Rapu dan Pegawai Pertanian Bahagian, Petrus Kang juga mengunjungi ladang fertigasi anak muda tempatan.

Oleh Cheryl Law

See author's posts


Didik anak bertani untuk hargai alam

Ibu bapa memainkan peranan penting dalam menyediakan aktiviti harian kepada anak-anak sepanjang tempoh berlakunya pandemik Covid-19 ini agar masa yang ada tidak terbuang begitu sahaja.

Melalui masa yang ada itu, kiranya dapatlah dipenuhkan dengan aktiviti yang boleh merapatkan hubungan kekeluargaan.

Di rumah, sudah pasti ada pelbagai aktiviti boleh dilakukan bersama seisi keluarga seperti memasak, mengemas, menonton, menanam dan paling menarik bermain e-sukan bersama.

Patricia Liew, seorang ibu yang juga merupakan suri rumah mempunyai cara lain untuk berkongsi masa berharga dengna anaknya, Fellyna.

Selain aktiviti harian yang biasa seperti menonton televisyen dan mengemas rumah bersama, Patricia mengajak anaknya itu berkebun secara kecil-kecilan di halaman rumah mereka.

Dia menganggap aktiviti ini bukan sahaja menyihatkan tetapi dapat memberi pulangan lumayan, terutama menjimatkan perbelanjaan untuk membeli sayur-sayuran bagi mereka sekeluarga.

“Aktiviti harian kami sekeluarga pada awal pagi kami akan menyiram sayur untuk memberi kesegaran kepada sayur.

“Pada sebelah petang pula kami akan membuat aktiviti berkebun seperti tanam sayur sawi, cangkuk manis, cili dan Aloe Vera,” katanya ketika ditemu ramah.

Kata Patricia,  hobinya memang bertanam sayur dan sekarang hobi itu dikongsi dengan anak pula agar dia dapat belajar untuk menghargai tumbuh-tumbuhan.

“Di samping itu, aktiviti bercucuk tanam ini sekali gus mendedahkan anaknya dengan ilmu sains  seperti cara pembiakan tumbuh-tumbuhan, bagaimana peranan baja, air dan cahaya matahari mempengengaruhi tumbuhan serta banyak lagi.

“Pada masa sama, ia juga meningkatkan kemahiran mereka berinteraksi dengan alam, misalnya  mereka tak jijik dengan tanah, geli terhadap cacing dan sebagainya.  Dengan cara ini anak-anak kan lebih menghargai alam sekitar mereka,” ujarnya.

Liew berkata, walaupun  sibuk dengan kerja di rumah namun dia tetap mementingkan pengurusan aktiviti seharian anaknya di rumah.

Oleh Cheryl Law

See author's posts


Patuhi SOP sambut Gawai

NURZILLA MOHAMAD

SIBU: Masyarakat Dayak digesa supaya sentiasa mematuhi prosedur operasi standard (SOP) yang ditetapkan kerajaan semasa menyambut Gawai pada 1 Jun ini.

Exco Pemuda Parti Rakyat Sarawak (PRS), Henry Kanyan Vincent Rawing berkata, pematuhan itu sangat penting bagi mengekang pandemik Covid-19 di Sarawak.

Menurutnya, tidak kira mereka yang tinggal di bandar mahupun rumah panjang, SOP perayaan Gawai Dayak harus dipatuhi demi mengelakkan wujud kluster Covid-19 selepas Gawai.

“Demi keselamatan ahli keluarga, sahabat handai dan rakan-rakan, kita terpaksa mengurangkan aktiviti perayaan Gawai yang selalu kita lakukan.

“Kita harus sentiasa berjaga-jaga termasuk mengutamakan kebersihan, pakai penutup mulut dan hidung, amalkan penjarakan sosial, jangan berkumpul terlalu ramai dan jangan amalkan lagi amalan berkongsi gelas ketika minum menyambut ketibaan tetamu ‘masu kaki’” jelasnya.

Ahli Majlis Daerah Luar Bandar Sibu (MDLBS) itu mengakui, sambutan Gawai Dayak tahun ini agak berbeza namun upacara tradisi ‘Miring’ dan sembahyang menjelang Gawai bagi mereka yang beragama Kristian masih lagi dilakukan.

“Di Sarawak, kerajaan tidak membenarkan perjalanan merentas daerah. Justeru, bagi meluangkan perasaan rindu terhadap keluarga, sanak saudara dan sahabat handai gunakanlah kecanggihan teknologi masa kini untuk berkomunikasi.

“Tak dapat pulang Gawai tahun ini tidak apa, kita korbankan seketika perasaan itu demi keselamatan dan kesihatan semua. Bersamalah kita memutuskan rantaian Covid-19 supaya ia lenyap dari muka bumi ini,” ujarnya.

Jawatankuasa Pengurusan Bencana Negeri Sarawak (JPBNS) memutuskan aktiviti ziarah Hari Gawai hanya sehari sahaja iaitu pada 1 Jun.

Pengerusinya, Datuk Amar Douglas Uggah Embas mengingatkan orang ramai supaya mematuhi prosedur operasi standard (SOP) bagi perayaan itu.

SOP berkenaan mengehadkan kapasiti kehadiran adalah hanya untuk ahli kelurga terdekat dengan jumlah tidak melebihi 20 orang dan perjalanan merentas daerah untuk balik Hari Gawai adalah tidak dibenarkan.

See author's posts


Calon muka baharu Batang Lupar berdepan saingan

SIMANGGANG: Kerusi Parlimen Batang Lupar bakal menyaksikan pertandingan tiga penjuru pada Pilihan Raya Umum ke-15 (PRU15).

Calon muka baharu Gabungan Parti Sarawak (GPS) Mohamad Shafizan Kepli dicabar calon Parti Keadilan Rakyat (PKR) Wel @ Maxwell Rojis dan Hamdan Sani dari Perikatan Nasional (PN).

Wel @ Maxwell Rojis tiba di Pusat Penamaan Calon (PPC) Pejabat Daerah Sri Aman pada 9.03 pagi, calon GPS, Mohamad Shafizan tiba pada 9.09 pagi dan Hamdan tiba sekitar 9.15 pagi.

Pegawai Pengurus Pilihan Raya Parlimen Batang Lupar, Shariff Bujang mengumumkan penerimaan tiga calon itu.

“Saya telah menyemak kertas-kertas penamaan tersebut dan setelah selesai disemak, saya berpuas hati tiada calon yang ditolak kertas penamaannya,” katanya.

Turut hadir bagi memberi sokongan kepada calon GPS adalah Pengerusi Tetap PBB Tan Sri Datuk Amar Mohamad Asfia Awang Nassar, bekas Ahli Parlimen Batang Lupar Datuk Seri Rohani Abdul Karim, Ahli Dewan Undangan Negeri (ADUN) Sebuyau Datuk Julaihi Narawi, ADUN Beting Maro Razaili Gapor dan ADUN Lingga Dayang Noorazah Awg Sohor.

See author's posts


Pilihan raya titik permulaan selesaikan krisis Myanmar

JENERAL Min Aung Hlaing

KUALA LUMPUR: Ketua junta Myanmar Jeneral Min Aung Hlaing berjanji untuk mengadakan pilihan raya baharu pada Ogos 2023, selepas mewujudkan suasana yang sesuai bagi pilihan raya bebas dan adil melibatkan berbilang parti di negaranya itu.

Janji pemimpin tentera itu diragui rakyat Myanmar, selain Amerika Syarikat yang mendesak pihak tentera yang memerintah mengadakan pilihan raya secepat mungkin jika ia benar-benar ikhlas dengan janjinya itu.

Semasa ramai pemerhati berpendapat pilihan raya bukan jalan penyelesaian kepada kemelut di Myanmar sejak junta menggulingkan kerajaan demokrasi pilihan rakyat pada 1 Feb, 2021, geostrategis Prof Dr Azmi Hassan pula berpendapat ia tetap perlu diadakan bagi menyelesaikan krisis di negara itu.

Felo Kanan Akademi Penyelidikan Strategik Nusantara (NASR) itu melihat pilihan raya baharu sebagai titik permulaan mengembalikan semula demokrasi di Myanmar selepas lebih setahun rampasan kuasa tentera.

“Yang paling penting buat pilihan raya dahulu walaupun Junta nak kawal, walaupun ia akan dilihat sebagai berat sebelah. Bagi saya penyelesaiannya akan bermula bila adanya pilihan raya.

“Junta tentera sudah pasti tidak akan menyerahkan kuasa kepada pihak lain, terutama sekali NUG (Kerajaan Perpaduan Nasional), jadi jalan terbaik adalah pilihan raya. Bagaimanapun, setakat ini saya tidak nampak lagi bayang-bayang junta akan mengadakan pilihan raya,” katanya kepada Bernama.

Mengenai gesaan supaya ASEAN memberi tekanan yang lebih keras terhadap Myanmar, Azmi berkata blok itu telah beberapa kali berbuat demikian ketika dipengerusikan oleh Brunei, namun tidak mendatangkan kesan yang diharapkan ke arah pelaksanaan Konsensus Lima Perkara (5PC).

Antaranya tindakaan tidak menjemput wakil Junta ke beberapa mesyuarat utama ASEAN termasuk Sidang Kemuncak ASEAN ke-38 dan ke-39 serta Sidang-sidang Kemuncak Berkaitan pada Oktober tahun lepas yang buat pertama kalinya menyaksikan tiada perwakilan dari Myanmar.

“Jadi adakah tekanan lebih hebat akan berlaku? Saya rasa buat masa ini tidak. ASEAN bergerak secara konsensus, maksudnya 10 negara kena bersetuju, jadi kalau ada antara negara anggota yang ‘sendeng ke sana (Junta)’ memang payah untuk mengambil tindakan yang lebih keras,” katanya.

Bagaimanapun, Azmi berkata cadangan Menteri Luar Malaysia Datuk Seri Saifuddin Abdullah supaya pelbagai cara digabungan ke arah menyelesaikan krisis di Myanmar termasuk berunding dengan rakan dialog ASEAN yang mahu didengari oleh Junta, mungkin boleh membawa kesan yang diharapkan.

Namun, ia juga bergantung kepada kesediaan pihak berkenaan untuk berunding dengan Junta.

“Mereka (Junta) hanya mahu dengar negara yang rapat atau sokong mereka. Kalau tanya saya kuasa besar mana yang boleh paksa Junta, China yang paling dekat,” katanya sambil menambah beliau tidak melihat China akan campur tangan dalam krisis di Myanmar.

Sejak rampasan kuasa tentera pada Feb 2021 di Myanmar, lebih 2,000 orang awam telah terbunuh, lebih 14,000 ditahan manakala lebih satu juta hilang tempat tinggal atau melarikan diri.

Krisis itu juga menjerumuskan Myanmar ke kancah krisis ekonomi dan kemanusiaan yang mengancam nyawa dan kesejahteraan berjuta-juta penduduk.

-Bernama

See author's posts


Dua penguat kuasa ditahan SPRM terima suapan RM5,000

MIRI: Dua pegawai penguat kuasa sebuah agensi ditahan reman  tiga hari sehingga Sabtu ini kerana disyaki menerima sogokan daripada ejen pekerja warga asing di sini.Kedua-dua suspek berusia 37 dan 51 tahun itu ditahan di Lapangan Terbang Miri kira-kira 3.00 petang semalam oleh Suruhanjaya Pencegahan Rasuah Malaysia (SPRM) Cawangan Miri.Menurut sumber, sogokan berjumlah RM5,000 itu diterima sebagai dorongan untuk membantu menyeludup keluar warga asing yang disenarai hitam.Katanya, wang sogokan itu dimasukkan ke dalam akaun bank dua suspek tersebut.Mahkamah Majistret Miri semalam memerintahkan kedua-dua suspek direman selama tiga hari sehingga Sabtu bagi membantu siasatan mengikut Seksyen 17 (a) Akta SPRM 2009.Perintah tahanan reman itu dikeluarkan Majistret Nazira Adlin Ahmad Khairul Razi selepas menerima permohonan SPRM.

Oleh Liong Chai Ling

See author's posts


EPL dalam fasa genting

BOLA sepak Liga Perdana Inggeris (EPL) kembali pada Khamis setelah terpaksa dihentikan selama tiga bulan kerana Covid-19.

Tidak ada yang secara realistik akan menghalang Liverpool daripada dinobatkan sebagai juara Inggeris untuk pertama kali dalam tempoh 30 tahun.

Tetapi ada banyak masalah lain yang perlu diselesaikan, termasuk penyingkiran dan tempat-tempat di Eropah tahun depan, dengan drama yang akan berlangsung di stadium kosong dan bergema.

AFP Sport melihat apa yang masih perlu diselesaikan.

Bilakah Liverpool akan menjadi juara?

Liverpool berada 25 mata di hadapan Manchester City dan semakin hampir untuk menjadi juara Inggeris buat kali pertama sejak tahun 1990 ketika liga ditangguhkan pada bulan Mac.

Tetapi sementara Covid-19 mungkin telah menunda pesta gelaran mereka, tidak ada siapa yang percaya dengan serius bahawa itu tidak akan berlaku.

Dua lagi kemenangan akan menjadikan ia secara matematik mustahil untuk City mengejar Liverpool, tetapi The Reds boleh menang dengan memenangi perlawanan pertama mereka, di jiran Merseyside, Everton pada hari Ahad, jika City kalah di tempat lawan kepada Arsenal pada hari Khamis.

Pasukan Jurgen Klopp juga boleh memecahkan dua rekod City yang paling dihargai – mereka memerlukan 19 lagi mata dari baki 27 mata untuk mengalahkan jumlah keseluruhan 100 mata kelab Manchester daripada musim 2017/18 dan mereka juga dapat meningkatkan margin kemenangan 19 mata City dari kempen yang sama.

Kapten Liverpool, Jordan Henderson menjulang trofi Liga Juara-Juara UEFA di sebuah stadium yang penuh sesak di Madrid pada Jun lalu tetapi sedang bersiap untuk pengalaman yang berbeza dengan trofi Liga Perdana yang diberikan tanpa kehadiran penyokong tahun ini.

“Sudah tentu akan terasa perbezaan kerana jika anda memenangi sebarang trofi dan menerimanya tanpa peminat di sana, itu akan menjadi sangat aneh,” katanya kepada BBC.

Pertarungan Liga Juara-Juara

Menariknya, pertempuran untuk empat tempat teratas dapat dilanjutkan merangkumi pasukan tempat kelima.

Liverpool sudah mengesahkan tempat mereka dalam Liga Juara-Juara UEFA muism depan dan tempat kelayakan lain kini diduduki oleh Manchester City, Leicester dan Chelsea.

Tetapi seiring dengan keadaan sekarang, City tidak dapat bersaing dalam pertandingan kelab teratas Eropah untuk dua musim berikutnya setelah digantung kerana melakukan pelanggaran peraturan kewangan.

Pasukan Pep Guardiola telah membuat rayuan, namun, dan masih boleh mempertahankan tempat mereka dalam Liga Juara-Juara musim depan jika penggantungan dibatalkan.

Sekiranya ditegakkan, siapa yang menduduki tempat kelima akan menduduki tempat mereka dalam Liga Juara-Juara musim depan.

Manchester United kini menduduki posisi itu, tetapi Wolves dan Sheffield United kedua-duanya hanya ketinggalan dua mata di belakang pasukan Ole Gunnar Solskjaer.

Tottenham dan Arsenal yang berada di kedudukan kelapan, satu tempat lebih rendah, juga akan mempertaruhkan peluang mereka untuk menduduki tempat kelima dengan pecutan lewat.

Pertempuran untuk mengelakkan kejatuhan

Norwich, Aston Villa dan Bournemouth menduduki tiga tempat terbawah dalam Liga Perdana tetapi semua akan berharap mereka dapat melepaskan diri daripada tersingkir.

Norwich berada di kedudukan tercorot dan enam mata di bawah zon selamat tetapi kemenangan di tempat sendiri menentang Leicester pada akhir Februari memberi mereka harapan.

Villa telah tewas empat perlawanan berturut-turut sebelum ‘lockdown’ jadi tempoh rehat selama tiga bulan ini akhirnya dapat membantu pasukan Dean Smith, yang bermain kurang satu perlawanan berbanding pesaing mereka, sementara Eddie Howe akan terdesak untuk Bournemouth untuk menemukan semula prestsai mereka setelah rentak tujuh kekalahan dalam 10 permainan.

Di atas tiga pasukan terbawah ketika ini, Watford masih berhadapan dengan masalah walaupun kebangkitan dengan kebangkitan awal mengagumkan di bawah Nigel Pearson, sementara West Ham dan Brighton jauh daripada terselamat.

Cergas untuk bermain

Sekumpulan pemain bintang tidak sabar untuk kembali beraksi setelah tempoh yang panjang berada di garisan tepi padang.

Penyerang England, Harry Kane dahaga untuk kembali dan rakan sepasukan Spurs, Son Heung-min juga akan dapat tampil setelah pulih daripada kecederaan tangan.

Pasangan Manchester United, Paul Pogba, dengan hanya lapan penampilan musim ini, dan Marcus Rashford, tidak beraksi sejak Januari kerana kecederaan belakang, juga seharusnya kembali beaksi. – AFP

See author's posts


MDKPI periksa kawasan penempatan imigran

KOTA BHARU: Seramai 22 pendatang asing tanpa izin ditahan manakala lima premis perniagaan dikendalikan oleh warga asing disita dalam Op Bersepadu Warga Asing di 12 kawasan penempatan imigran di Melor, Ketereh dan Kok Lanas semalam.

Dalam operasi melibatkan Majlis Daerah Ketereh Perbandaran Islam (MDKPI) dan Jabatan Imigresen Malaysia (JIM) Kelantan itu, seramai 37 warga asing berusia 17 hingga 50 tahun dan 14 premis perniagaan diperiksa.

Ketua Bahagian Penguatkuasaan dan Undang-Undang MDKPI Mohd Noor Affendy Abdul Shukor berkata, operasi itu dijalankan selepas mendapat maklumat serta aduan penduduk yang gelisah dengan kehadiran pendatang itu yang menjalankan peniagaan serta menetap di kawasan mereka.

“Antara kesalahan utama dikesan adalah tiada lesen perniagaan, salah guna lesen perniagaan, tiada permit kerja dan dokumen pengenalan diri. Selain itu 10 kompaun dikeluarkan kepada warga asing atas pelbagai kesalahan,” katanya ketika mengetuai operasi di sekitar Ketereh di sini.

Beliau berkata, semua pendatang yang ditahan akan dibawa ke pejabat imigresen untuk tindakan lanjut termasuk menjalani saringan kesihatan dan juga saringan Covid-19 sebelum dihantar ke depoh tahanan.

Katanya, majikan yang menggaji pekerja asing tanpa permit akan dikenakan tindakan mengikut Akta Imigresen selain lesen perniagaan mereka ditarik balik.

“MDKPI juga akan membatalkan lesen perniagaan serta-merta yang diberikan kepada peniaga yang menyewa premis mereka kepada pekerja asing,” katanya. – Bernama

See author's posts


MAB tamatkan kontrak Brahim’s Holdings Bhd

SEPANG: Ia seperti sudah jatuh ditimpa tangga bagi syarikat katering dalam penerbangan Brahim’s Holdings Bhd (BHB) yang telah dinyah senarai baru-baru ini dan bakal pula kehilangan kontrak selama 25 tahun dengan Malaysia Airlines Bhd (MAB).

Syarikat PN17 itu telah dinyah senarai pada 3 Jun lepas, selepas Bursa Malaysia menolak rayuan untuk lanjutan masa bagi menyerahkan pelan regularisasinya.

“Risiko sentiasa ada,” kata Ketua Pegawai Eksekutif Kumpulannya Mohd Fadhli Abdul Rahman, sambil mengakui perkhidmatan katering dalam penerbangannya, Brahim’s Airline Catering Sdn Bhd (BAC) sangat bergantung kepada MAB, yang menyumbang 50 peratus daripada hasilnya.

Selebihnya adalah daripada 35 syarikat penerbangan asing dan BHB mengintai empat lagi, katanya kepada Bernama baru-baru ini.

Dilaporkan bahawa syarikat induk MAB, Malaysia Aviation Group (MAG) dan BAC tidak bersetuju dengan terma apabila mahu memperbaharui kontrak.

PN17, Covid-19 dan kekal berdaya maju

BHB diklasifikasikan sebagai syarikat PN17 pada 2019 dan usaha pemulihannya dijejaskan oleh pandemik Covid-19. Nota Amalan 17 (PN17) diberikan kepada syarikat yang mengalami masalah kewangan.

Kapasiti katering BAC ialah 60,000 hidangan. Ia menghasilkan purata 55,000 hidangan sehari sebelum dilanda pandemik. Ini merosot kepada 218 hidangan sehari semasa pandemik walaupun telah meningkat semula kepada 32,000 hidangan sehari pada hari ini, kata Fadhli.

MAB menyumbangkan hasil bulanan sebanyak kira-kira RM12 juta dari 2003 sehingga hari sebelum Covid-19 dengan pelarasan harga minimum berbanding RM8 juta pada hari ini, jumlah yang akan hilang sekiranya MAG menamatkan kontrak pada 30 Jun lepas.

Kombinasi katerer asing menyumbang RM6 juta sebulan, katanya.

Rancangan sedia ada untuk berunding dengan vendor dan pihak pengurusan akan kembali semula ke rancangan asal mengenai perbelanjaan bukan nilai tambah lain, katanya.

“Kami juga sedang meninjau untuk meneroka perniagaan lain seperti pasaran runcit dan komersial bagi memastikan perniagaan kekal mampan,” kata Fadhli.

Adakah MAB akan melupuskan 30 peratus kepentingannya?

Adalah sangat jelas, perpisahan dengan MAB bukanlah keputusan yang diingini BHB, kata Fadhli.

“Ini bukan hasil yang saya inginkan pada mulanya. Jika boleh, kami mahu terus membekalkan katering kepada MAB,” katanya.

Pada masa yang sama, BHB tidak dapat menyambung kontrak jangka pendek antara dua dan enam bulan yang menjejaskan operasi dan hasil BAC, katanya.

MAB masih memiliki 30 peratus kepentingan dalam perkhidmatan katering syarikat itu.

Bagi suku pertama berakhir 31 Mac lepas, BHB mengecilkan kerugian bersihnya kepada RM4.84 juta daripada RM6.92 juta. Hasil bagaimanapun meningkat kepada RM16.19 juta daripada RM7.14 juta.                           – Bernama

See author's posts


Israel serang kedudukan Hamas di Gaza

GAZA CITY: Rejim Israel semalam melancarkan serangan yang mensasarkan kumpulan penentang Palestin Hamas di Semenanjung Gaza, menurut sumber tentera, lapor agensi berita Anadolu.

Tiga pos pengawal di utara dan tengah Gaza milik Briged Izz ad-Din al-Qassam, sayap tentera Hamas, diserang tentera Israel.

Setakat ini, tiada kemalangan jiwa dilaporkan.

Tentera Israel mendakwa serangan itu dilakukan sebagai tindak balas terhadap bedilan roket yang dilancarkan dari Gaza ke arah Israel. – Bernama

See author's posts


19 PIBG terima cek MRP

SEBUYAU: Sebanyak 19 Persatuan Ibu Bapa Dan Guru (PIBG) sekolah rendah dan sebuah sekolah menengah menerima cek Projek Kecil Luar Bandar (MRP) di sini, Jumaat lalu.

Menerusi hantaran Facebook Menteri Muda Infrastruktur dan Pembangunan Pelabuhan, Datuk Julaihi Narawi, sebanyak 50 jawatankuasa tempatan di sini turut menerima cek geran suku tahun pertama 2021 bagi memudahkan urusan mereka menjalankan pelbagai program yang dirancangkan.

Katanya, setiap PIBG sekolah rendah akan menerima geran sebanyak RM10,000 manakala PIBG sekolah menengah iaitu Sekolah Menengah Kebangsaan (SMK) Sebuyau bakal menerima sejumlah RM30,000.

“Majlis Guru Besar Zon Sebuyau dan Zon Sebangan merupakan antara penerima geran selain jawatankuasa persatuan silat dan Jawatankuasa Kemajuan dan Keselamatan Kampung (JKKK) Dewan Undangan Negeri (DUN) Sebuyau,” katanya yang juga Ahli Dewan Undangan Negeri (ADUN) Sebuyau.

Turut hadir, Residen Bahagian Samarahan, Berahim Lumpu,  Pegawai Tadbir Pejabat Daerah Kecil Sebuyau, Ajis Ahmad, Pemanca, Asli Yahya dan Penghulu, Abu Seman Suhaili.

Oleh SYAMIMI HUSNA

See author's posts


Anak kelahiran Kapit tercalon Top 5 ABPBH

KUCHING: Sudah pun sampai di lokasi majlis untuk mengacarakan majlis namun ditolak saat akhir.

Pihak penganjur membatalkan hasrat untuk menggunakan khidmat sebagai pengacara majlis atas alasan nama DJ Sonic tidak cukup ‘gah’.

Khuatir jika program diteruskan dan acara dikendalikan itu tidak mungkin tular dalam media sosial.

Tempah Grab dan terus balik, pihak penganjur hanya kata ‘maaf, lupa hendak maklumkan’.

Pernah tidur di jalanan sekitar Tebingan Kuching gara-gara takut terlepas jam untuk mengendalikan sebuah acara.

Pernah juga pernah dihalau dari rumah sewa dan tidak mempunyai wang yang mencukupi untuk makan.

Itulah lumrah perjalanan anak seni, Awang Suffian Awang Hussein atau lebih dikenali sebagai DJ Sonic.

Anak kelahiran Kapit yang kini berumur 44 tahun itu, bertekad untuk terus berkarya dan tidak berputus asa meskipun perjuangan sukar.

Mengenang kembali kenangan tersebut, tercalon dalam senarai lima calon awal (Top 5) kategori Penyampai Radio Popular Anugerah Bintang Popular BH (ABPBH) ke-35 sekali gus merasakan perjalanan 15 tahun itu dihargai.

“Saya menzahirkan rasa syukur dan terharu setelah pencapaiannya itu akhirnya dihargai.

“Hampir 15 tahun saya berada di Semenanjung Malaysia dan sepanjang tempoh itu juga melantik diri sebagai ‘duta Kapit dan Sarawak’ tanpa putus asa cipta dan lakar sejarah manis buat Bumi Kenyalang kepada kepada pendengar,” katanya ketika dihubungi Utusan Sarawak, malam tadi.

“Saya berasa amat bangga dengan pencapaian ini kerana perjalanan untuk sampai ke tahap ini sangat tidak mudah.

“Setiap kali bersiaran, akan saya selitkan lagu bahasa Iban selain pelbagai elemen menarik dikongsikan untuk memperkenalkan bukan sahaja Kapit bahkan Sarawak terutamanya.

“Sebagai anak Sarawak, saya melihat ini (pencalonan Top 5) sebagai satu peluang untuk merancakkan lagi usaha bagi mempromosikan Sarawak baik dalam aspek makanan, kraftangan, budaya dan sebagainya,” katanya.

Terdahulu, DJ Sonic yang juga alumni Universiti Teknologi MARA (UiTM) pernah dicalonkan dalam kategori sama pada edisi ke-24 ABPBH iaitu pada 2011.

Oleh RYNNA SHA’ERRA

See author's posts


Baja, racun perosak disenarai Mekanisme Kawalan Harga

KUCHING: Kementerian Perdagangan Dalam Negeri dan Hal Ehwal Pengguna (KPDNHEP) harus meletakkan barangan keperluan pertanian seperti baja, racun perosak dan lain-lain di bawah  Mekanisme Kawalan Harga.

Timbalan Ketua Menteri Datuk Amar Douglas Uggah berkata, mekanisme ini akan menjadikan barangan tersebut lebih berpatutan sekali gus dapat mengurangkan beban yang dihadapi oleh golongan petani yang tinggal di kawasan pedalaman negeri ini.

“Pada masa ini, ketika input seperti itu sampai ke pedalaman harganya lebih mahal kerana kos pengangkutan.

“Jadi, jika mereka berada di bawah Mekanisme Kawalan Harga, petani kita dapat menikmati harga yang sama seperti di kawasan bandar,” katanya.

Uggah yang juga Menteri Pemodenan Pertanian, Tanah Adat dan Pembangunan Wilayah (MANDRED) memberi cadangan tersebut kepada Menteri KPDNHEP Datuk Alexander Nanta Linggi ketika menerima kunjungan hormat Nanta dan rombonganya bertempat di Wisma Bapa Malaysia, di sini, semalam.

Uggah turut menyarankan agar pengangkutan yang dilakukan oleh kementerian dalam menghantar barangan pengguna ke pedalaman turut membantu dalam memberikan bantuan kepada petani di sana mengangkut hasil tani mereka ke bandar.

“Adalah lebih baik jika mereka dapat membantu dalam perkara ini kerana kebiasaannya semua lori akan kosong semasa perjalanan pulang, dengan ini, ia akan dapat membantu petani menjimatkan los pengangkutan.

“Saya akan membuat permohonan bertulis secara rasmi untuk kerjasama ini kepada KPDNHEP,” ujarnya.

Dalam perkembangan berlainan, Uggah berkata kementeriannya sedang dalam proses memodenkan sektor pertanian negeri.

“Sarawak kaya dengan tanah tetapi petani kita hanya terlibat dalam pertanian sara diri selama ini, dan kita ingin mengubahnya.

“Kita akan memasuki pertanian komersial moden di mana ia akan dapat meningkatkan produktiviti dengan banyak.

“Selain itu, kita mempunyai perancangan strategik untuk ini termasuk memenuhi standard keselamatan makanan international sehingga kita dapat mengeksport ke pasar antarabangsa,” jelasnya.

Tambahnya, Ketua Menteri Datuk Patinggi Abang Johari Tun Openg telah menugaskan kementeriannya untuk menerajui transformasi pemodenan pertanian negeri dengan membayangkan Sarawak menjadi pengeksport makanan dan produk makanan menjelang 2030.

Bercakap mengenai program KPDNEHP yang akan datang untuk mempromosikan produk tempatan dan meningkatkan penggunaan tempatan, Uggah menyatakan ini sangat baik untuk negeri serta mengucapkan terima kasih kepada Pengarah Negeri Datuk Stanley Ho yang turut hadir atas usahanya memastikan negeri mempunyai bekalan barang keperluan yang mencukupi dalam tempoh Perintah Kawalan Pergerakan (PKP) baru-baru ini.

Sementara itu, Uggah dalam ucapannya menyatakan kementeriannya bersedia untuk bekerjasama dengan MANRED dalam mempromosikan produk tempatan dan dalam hal-hal lain yang berkaitan.

Alexander yang juga Ahli Parlimen Kapit turut menyatakan pihaknya telah bersetuju untuk penubuhan pejabat cawangan di Betong dan Serian untuk membantu memantau harga barang-barang keperluan dan terutama sebelum perayaan besar.

Turut hadir Ketua Setiausaha KPDNHEP Datuk Seri Hasnol Zam Zam Ahmad, Ketua Pengarah Perbadanan Harta Intelek Malaysia (MyIPO) Dato Roslan Mahayudin, Setiausaha Politik kepada Perdana Menteri Lidam Assan dan Setiausaha Politik kepada Ketua Menteri Dr.Richard Rapu.

Oleh Zarina Abdullah

See author's posts


i-MILIKI tawar pengecualian duti setem pembelian rumah pertama sebelum 31 Disember ini

KUCHING: Pembeli rumah pertama akan mendapat manfaat daripada pengecualian duti setem menerusi inisiatif Pemilikan Perumahan Keluarga Malaysia (i-MILIKI) bernilai sebanyak RM1 juta.Pengerusi Penganjur Persatuan Pemaju Perumahan dan Hartanah Sarawak (SHEDA) Steve Tan Chen Hang berkata syarat inisiatif ialah Perjanjian Jual Beli perlu dimeterai sebelum 31 Disember ini dan ia akan merangsang pembeli rumah pertama untuk mengambil tindakan.“Walaupun mekanisme pelaksanaan masih belum diumumkan setakat tarikh pelancaran ekspo, insentif kewangan dijangka akan menarik pembeli kali pertama untuk bertindak sebelum tempoh kempen tamat,” katanya pada sidang media Ekspo Hartanah dan Perumahan 2023 SHEDA di Ibu Pejabat SHEDA, hari ini.Tambah Tan, walaupun Ekspo Hartanah SHEDA memaparkan projek pembangunan hartanah di Sarawak, tetapi pemaju hartanah di luar pantai Sarawak juga dialu-alukan untuk mengambil bahagian.“Pemaju bukan hartanah yang menjual produk, peralatan atau perkhidmatan yang melengkapkan industri hartanah seperti sistem rumah pintar, ciri keselamatan atau pembekal penyelesaian hijau juga dialu-alukan untuk mendaftar dengan kami,” katanya.Dalam pada itu, SHEDA katanya bakal mengadakan ekspo tersebut pada 14 hingga 16 Julai ini di Pusat Konvensyen Borneo Kuching (BCCK).Oleh itu, Tan menggalakkan pemaju memanfaatkan acara tiga hari itu untuk menjana petunjuk jualan daripada bakal pembeli yang mungkin tidak berpeluang melihat produk mereka.Ini jelasnya, pemaju perlu menggunakan pendedahan untuk melibatkan diri dalam interaksi bersemuka, meningkatkan kesedaran jenama dan memupuk kesetiaan pelanggan.“Tahun ini, kami berharap dapat menyediakan perkhidmatan sokongan nilai tambah tambahan untuk memudahkan proses transaksi di mana pengunjung yang bersedia untuk membuat komitmen untuk pembelian akan dapat menyemak penarafan skor kredit di tapak dan mempelajari cara untuk meningkatkan status kredit mereka melalui agensi dan institusi kewangan,” katanya.Turut hadir, Timbalan Presiden SHEDA Louis Ting, Setiausaha Agung SHEDA Angie Kueh, Bendahari SHEDA Ir John Yong Lock Ping dan Ahli Jawatankuasa SHEDA Peter Pau Kiu Sing.

Oleh NICKELYSON LAKUN

See author's posts


Arteta, Edu yakinkan Gabriel sertai Arsenal

GABRIEL Magalhaes berkata, pengaruh pengurus Arsenal, Mikel Arteta dan pengarah teknikal Edu meyakinkannya untuk menyertai The Gunners setelah menyelesaikan perpindahan yang dilaporkan bernilai 22 juta pound dari Lille pada Selasa lalu.

Pemain pertahanan berusia 22 tahun itu juga mendapat minat dari Manchester United dan Napoli setelah mempamerkan persembahan impresif ketika Lille menduduki tempat keempat dalam musim Ligue 1 Perancis 2019/20 yang dipendekkan.

Gabriel menambah pasukan Arsenal yang semakin berkembang sejak bekas pemain tengah kelab itu, Edu meninggalkan peranannya sebagai penyelaras pasukan kebangsaan Brazil untuk menjadi pengarah teknikal tahun lalu.

Arteta, yang membimbing Gunners menjulang Piala FA dan Perisai Komuniti dalam sembilan bulan pertamanya bertugas, juga membantu keputusan akhir Gabriel.

“Edu dan saya ada bercakap mengenai Arsenal dan projek baru, kami banyak berbual.

“Seiringan dengan itu, saya merasa sangat teruja dengannya dan mendapat panggilan daripada jurulatih dan itu sangat meyakinkan.

“Memiliki jurulatih sendiri memanggil anda untuk berkata, dia menginginkan anda dalam skuadnya banyak mendorong anda. Sebab itu saya berada di sini hari ini.“Kami tidak berbincang secara terperinci, dia hanya berkata kepada saya bahawa dia menyedari kualiti saya, kemampuan saya dan sejauh mana saya dapat pergi.

“Dia juga berkata dia akan sangat mahukan khidmat saya,” kata Gabriel kepada Arsenal Digital.

Walaupun berjaya merangkul piala, Arteta sedang berusaha untuk memperkuatkan barisan pertahanan setelah menduduki tangga kelapan dalam Liga Perdana Inggeris musim lalu yang juga kedudukan liga terendah Arsenal sejak 1994/95.

Gabriel menyertai dua pemain antarabangsa Brazil lain yang berpengalaman David Luiz dan Willian, yang merupakan satu-satunya pemain yang menandatangani kontrak dengan Aresenal musim ini.

Arsenal juga dilaporkan hampir bersetuju dengan satu lagi perjanjian pinjaman musim ini untuk Dani Ceballos dari Real Madrid, sementara Arteta berkata, selepas kemenangan Perisai Komuniti, Sabtu lepas ke atas Liverpool bahawa kapten kelab, Pierre-Emerick Aubameyang hampir melanjutkan kontraknya untuk kekal di Emirates. – AFP

See author's posts


Rumah dihiasi Jalur Gemilang curi tumpuan

MARUDI: Sebuah rumah di jalan utama Kampung Pemindahan yang dihiasi Jalur Gemilang dan bendera kerajaan negeri Sarawak mencuri tumpuan orang ramai apabila melalui jalan tersebut.

Pemilik rumah berkenaan, Haji Mohd Zulkifli Bin Haji Tready, 72, berkata, stiap kali menjelang sambutan Hari Kemerdekaan dirinya pastinya teruja untuk mengibarkan Jalur Gemilang dan bendera negeri Sarawak untuk menceriakan laman rumah sempena sambutan Hari Merdeka dan Hari Malaysia.

“Inilah yang dapat saya lakukan untuk menunjukkan rasa sayangkan Negara meskipun mengeluarkan modal dan kos sendiri namun saya bangga dapat menghiasi laman rumah dengan idea sendiri,” katanya.

Tegas Zulkifli ketika ditemui Utusan Sarawak, ini juga salah satu usaha untuk menanamkan semangat patriotik bukan sahaja dalam kalangan penduduk kampung malah orang yang berkunjung ke kampung ini.

Menurut Zulkifli, pada sambutan Hari Kemerdekaan tahun ini, beliau berbelanja lebih RM200 untuk membeli Jalur Gemilang dan bendera Sarawak dan pada masa yang sama beliau turut menyertai pertandingan Jalur Gemilang sempena Hari Kemerdekaan 2020 anjuran Jawatankuasa Kemajuan dan Keselmatan Kampung (JKKK) Kampung Pemindahan Melayu dan anjuran Majlis Daerah Marudi (MDM).

Tambah Zulkifli, sejak tahun 2004 lagi dia tidak melepaskan peluang menghiasi rumah dengan lebih 100 Jalur Gemilang dan bendera-bendera lain setiap kali menjelang 31 Ogos biarpun terpaksa mengeluarkan modal sendiri terutama untuk menggantikan bendera yang sudah lusuk.

Oleh Jiku Juguong

See author's posts


Peserta pilihan dominasi Wai Kru, Muay Boran 2020

FAIZAL BUJANG

PERTANDINGAN Wai Kru dan
Muay Boran Remaja Tertutup Sarawak 2020 yang dijalankan secara dalam talian
berakhir hujung minggu lalu.

Ia sekali gus menyaksikan
penguasaan hebat peserta pilihan setiap kategori yang dipertandingkan.

Apa yang jelas, penampilan
Mohd. Iqbal Mohd. Iskandar (Kelab Muaythai Sting Kuching) berjaya muncul juara
kategori Wai Kru Lelaki.

Tempat kedua milik Ayu Arash
Aqasha Karim (Kelab Muaythai Kenyalang, Kuching) sambil pasangan adik beradik
iaitu Mohamad Pirdaus Mood dan Mohamad Hasbullah Mood (Kota Samarahan) yang
tewas di peringkat separuh akhir menduduki tempat ketiga bersama.

Kategori wanita pula tidak
kurang hebatnya, dengan juara milik Afiqah Baharom (Kota Samarahan) dan Nur
Arifah Mahsunah (Kota Samarahan) menduduki tempat kedua.

Sementara tempat ketiga
menjadi milik Nurfasihah Jafari (Kelab Muaythai Sting, Kuching).

Bagi kategori Muay Baron
Remaja Lelaki, juara menjadi milik pasangan Mohd. Irfan Ajmal Baharom dan Abdul
Hakim Aniq Baharom (Persatuan Muaythai UiTM Samarahan).

Tempat kedua pula milik
pasangan Iqmal Shah dan Mohd. Hasbullah.

Dalam pada itu, kategori
kanak-kanak turut dipertandingkan dengan juara milik pasangan Damian dan Dylan
(Kelab Muaythai D30, Miri).

Pasangan Muhd. Azib
Faturrahman dan Mohd. Fahrin Adam (Kota Samarahan) menduduki tempat kedua.

Presiden Persatuan Muaythai
Negeri Sarawak (PMNS), Jumaat Ibrahim memberitahu, pertandingan itu berlangsung
dari 15 hingga 25 April.

“Pertandingan
dianjurkan ini bertujuan untuk menggalak amalan gaya hidup sihat di kalangan
belia sepanjang tempoh Perintah Kawalan Pergerakan (PKP).

“Yang pasti inisiatif
yang diperkenalkan ini agak berbeza kerana saingan berlangsung secara atas
talian,” ujar beliau.

Terdahulu beliau turut
mengucap syabas kepada semua peserta yang berjaya serta semua pihak terlibat
yang telah memberi kerjasama erat dalam menjayakan pertandingan itu.

See author's posts


SABERKAS Marudi anjur Konvoi SABERKAS

MARUDI: Unit Pertubuhan Belia Kebangsaan Bersatu Sarawak (SABERKAS) Pekan Marudi telah berjaya mengadakan Konvoi Saberkas sempena sambutan Hari Malaysia 2020.

Menurut Setiausaha Unit Saberkas pekan Marudi, Supardi Hamden, seramai 22 peserta bermotosikal dikalangan belia terlibat dalam program tersebut di mana program ini merupakan aktiviti pertama Unit Saberkas Pekan Marudi tahun ini.

Program berkenaan mendapat sambutan menggalakkan warga belia dan orang ramai yang memberi sokongan padu dan bekerjsama dengan pihak Saberkas.

“Konvoi kami bermula dari jam 8.30 pagi dan dalam masa yang sama kami menyerahkan Jalur Gemilang dan bendera negeri Sarawak kepada lima Ketua Kaum dan Ketua Masyarakat sekitar Marudi sebagai penghormatan kepada pemimpin peringkat kampung,”katanya.

Ketua Kaum dan Ketua Masyarakat yang menerima Jalur Gemilang / bendera negeri Sarawak ialah Penghulu Lau Kah Liang ( pekan Marudi ), Ketua Kaum Abdullah Bin Piee ( Kampung Dagang) Ketua Kaum Hashim Bin Tobi ( Kampung Narum ), Penghulu Haji Edrews Bin Haji Abdul Gapar ( Kampung Baru ), Kapitan William Lim Kin Hin ( Kampung Pemindahan ) dan Setiausaha Jawatankuasa Kemajuan dan Keselamatan Kampung ( JKKK), Pemindahan Cik Rabiah Bte Ismail ( Kampung Pemindahan ).

Dalam pada itu jelasnya objektif program ini diadakan ialah untuk mengeratkan siratulrahim antara ahli-ahli Seberkas dan dengan penduduk kampung dan warga belia dan menggalakkan mereka menyertai Saberkas.

“ Bagi pihak Unit Saberkas pekan Marudi, kami mengucapkan setingga-tinggi terima kasih kepada Polis Trafik IPD Marudi yang telah memberi kerjasama baik dan memberi sokongan padu sepanjang program dijalankan,” tambah Supardi.

Sehubungan itu Supardi menegaskan bahawa Unit Saberkas Pekan Marudi telah merancang untuk mengadakan aktiviti kemasyarakatan di masa akan datang.

“Bagaimanapun aktiviti yang dirancang itu juga bergantung kepada kemampuan dana dan kami akan berusaha dengan sebaik mungkin untuk meneruskan aktiviti kami, “ tambah Supardi.

Oleh Jiku Juguong

See author's posts


Pihak pawagam perlu patuhi SOP

KUCHING: Setiausaha Politik Ketua Menteri, Michael Tiang membuat pemantauan pematuhan prosedur operasi standard (SOP) oleh pawagam MBO malam Sabtu.

Pemantauan tersebut dihadiri oleh Datuk Wong Tiong Hock setelah dijemput oleh pengurus MBO, Carol Clarissa Nain.

Tiang berkata beliau berpuas hati dengan pematuhan garis panduan oleh pihak MBO seperti yang diarahkan oleh Jawatankuasa Pengurusan Bencana Negeri (JPBN).

Para pengunjung ke pawagam disaring sebelum mereka dibenarkan masuk untuk membeli tiket wayang dan akan disaring sekali lagi sebelum masuk ke pawagam.

Di dalam pawagam, setiap kerusi akan dijarakkan sekurang-kurangnya satu meter antara pengunjung.

Tiang berkata, ini merupakan satu norma baharu dan orang ramai mengambil masa untuk membiasakan diri mereka ini adalah perlu untuk mengelakkan penularan Covid 19.

Pawagam dibenarkan untuk beroperasi mulai 3 Julai tetapi penjualan makanan dan minuman masih tidak dibenarkan.

Dalam pada itu, Carol berkata keuntungan pawagam menunjukkan penurunan.

Beliau berkata sebelum terjadinya penularan Covid-19, jumlah pengunjung boleh mencecah dari 700 hingga 1,000 orang.

“Sekarang pawagam cuma dikunjungi kira-kira 40 orang pada Sabtu dan ini juga mungkin kerana tidak ada wayang yang baru,” kata Carol.

Oleh Connie Chieng

See author's posts


Kuasa Mistik Bansa Dayak

BA Tusun Ke-8,  aku udah mai kita nampung pansik  pasal penemu Sihir (Black Magic, Ilmu Hitam). Nya semina sekeda ari chunto di serata dunya aja. Ngena simpul penemu ti pandak, semua menua, semua pupu raban di dunya tu endang bisi ngembuan raban SIHIR kediri empu magang taja enda sebaka pemisa tauka penguat. Semina mensia ti megai agama Monotiesme tauka  agama Petara (God Almighty, Tuhan, Allah Taala) aja ti  nadai ngembuan penemu ti jai (black magic) baka nya agi.

Taja pia, sekeda  sida tu agi begunaka penemu jai nya: lalu limpang ari ajar Petara ti bendar. Kira ke enda alah sebut, enda alah itung raban mensia ti agi nguna penemu SIHIR di dunya tu. Tuju aku mansik sereta nyebut  penemu SIHIR ba daya idup bansa-bansa bukai di dunya tu, awakka bisi kena kitai manding sereta mida penemu nya dalam pengidup bansa bukai enggau bansa Dayak: iya nya bansa kitai Iban empu.

Sekali tu aku mai kita meda lalu mansik penemu SIHIR nya dalam jalai pengidup Bansa Dayak.

Kenu ku sekeda penulis bansa bukai, pupu raban bansa Dayak nya duduk ba  Lumur lima  antara bansa-bansa  di dunya tu ti  dikenakutka orang ari menua bukai.  Bisi mega penulis sejarah orang Barat madah, “The Dayak, Iban  fear no other tribes. [Dayak, Iban enda takutka bansa bukai.]”   Nama kebuah?  Uji kenang tauka bacha pasal penyarut antara bansa Dayak enggau bansa Madura di Kalimantan bulan Februari 2001.  Kelimpah ari nya bisi mega rita di Kalimantan, Indonesia pasal  bansa Dayak nya  sekeda ari seraban  bansa ti pemadu ti  tebilang dikenakutka mensia di dunya tu.

Bisi lima pekara ti ngasuh bansa Dayak  tebilang dikenakutka orang di dunya tu iya nya baka tu:

1. The  Ghost Warrior

Bansa Dayak bisi ngembuan ‘The Ghost Warrior’ [Bujang Berani Antu @ Sedadu Antu]. Amat tauka enda? Pechaya tauka enda? Di Kalimantan, Indonesia menya ‘The Ghost Warrior’ nya disebut orang  Penglima Burung. Gamal Panglima Burung  agi  nyadi tanda tanya ba ati mensia mayuh  tauka  disebut orang misteri. Nyelai. Iya deka  nyerang sapa-sapa ti  orang, mensia tauka Antu ti bejai sereta ngelanyaika bansa Dayak ti ngetanka tanah Borneo.2.  Humans With Full TattooMensia ti bepantang nyadi pekara kedua, kebuah bansa bukai takutka bansa Dayak di Borneo. Bansa bukai di dunya tu jarang meda pantang @  tatoo bansa Dayak  ti nyau serat tubuh dibalut pantang. Ukir pantang ba tubuh bansa Dayak ngembuan reti ti mistik: ukai sengapa baka pantang nembiak diatu.3. The Deadly Sword Duku ilang & Mandau  nya mih ti disebut sida ‘Sword’. Duku bansa Dayak nadai pedang. Enti sema sida bisi ngembuan pedang nya engka dibeli tauka dirampas ari munsuh sida ti alah bebunuh  maya jeman British tauka Belanda kelia.  Kenu ku sida duku dua bansa tu ngembuan mistik tauka penyelai kediri empu. Utai baka tu disebut bansa Iban beratu. Bisi mega cherita ti madah duku dua bansa tu ulih terebai ngiga dengah tauka munsuh. Kenu ku sekeda penulis Orang Putih  duku tu ulih munuh sapa-sapa  aja enggau nadai  pengasih. Tang pekara ti bendar iya nya bansa Dayak, Iban enda munuh mensia sengapa enti orang nya ukai munsuh sida. Pia mega, bansa Dayak, Iban enda tau mungkar tauka ngaga uti bunuh dulu, enti mensia nya enda ngachau sida. Tang ti sida diutai tauka dikachau lalu kena bunuh dulu, bansa Dayak, Iban deka beambu munsuh enggau orang nya. Ambi ke chunto: bansa Beketan, Seru, Lugat, Lusum, etb bemunsuh enggau Dayak, Iban di Borneo laban raban bansa nya ti dulu ngachau lalu munuh bini anak bansa Iban sebelah langkau umai dulu kelia.    4. Poisonous ChopsticksSumpit ti ngembuan laja ti bisi ipuh nya mih  disebut sida ‘poisonous chopstick’ nya.  Dulu kelia  sumpit ti bisi laja ipuh nya semina dikena bansa Dayak, Iban  ngulihka jelu jangkit ba puchuk kayu. Kelimpah ari nya sumpit mega nyadi senyata maya ngayau tang jarang dikena laban iya ribat dibai sebelah babas.  Munsuh bansa Dayak endang takut amai ke senyata Dayak tu laban iya ulih munuh  ngena chara sengian: ngipa munsuh ngena chara belalai.5. Dangerous MagicUtai ti disebut Orang Putih ‘Dangerous Magic’ nya engka  nya pengaruh ku kitai Iban.  Pekara  kelima tu amat mayuh nganakutka bansa bukai. Kenu ku sida  bansa Dayak ngembuan ubat pengaruh ti bisa. Utai tu mih disebut SIHIR dalam jaku Melayu tauka ilmu hitam.Kelimpah ari lima pekara nya, utai ti ngasuh bansa bukai takutka bansa Dayak iya nya: Dayak, Iban mega bisi ngembuan Sembilan bansa “Black Magic, Ilmu Hitam’ tauka disebut orang mistik. Pekara tu mega sebengkah ari raban SIHIR ti bisi dikembuan bansa bukai di dunya tu. Utai tu mega sebengkah ari senyata Bansa Dayak kena sida nyaga diri empu. Bansa Iban nyebut 9 ‘Black Magic’ ngena jaku sampi tauka puchau.

Tumbuk Sembilan pintu: puchau tauka isin tu ulih ngasuh tubuh munsuh sida tembus. Puchau tu selalu diuji sida ti ngembuan puchau tumbuk tu ba pun pisang tauka pun kayu. Jari orang ti masang puchau tu ulih tama pun kayu tauka pun pisang.

Puchau Berat Tanah: Ngasuh tulang musuh enda tan bediri atas tanah lalu ngujungka semua tulang dalam tubuh munsuh nya patah lalu mati.

Panah Terung: Munsuh orang ti masang puchau tu deka bebali bechura choklat tauka chelum nemaram lalu mati  tiga hari udah nya.

Panah Lombok: Sebengkah ari pengaruh tauka puchau bansa Dayak ngasuh tubuh munsuh sida berasai pedas lalu bebali mirah. Musuh mega deka ngasaika diri aus tang ai ti diirup mega berasai pedas. Udah nya, tubuh musuh deka lem-selemi lalu parai  tiga hari udah nya

Buluh Pengerindu: Penemu mistik tu semina nyadi jayau kena orang ngulihka indu tauka lelaki ti dikerinduka sida.

Minyak Bintang: Penemu tu suah dikena Beliau, Bomoh, Dukun nyumanka tulang mensia ti patah. Tulang ti patah deka bejantil maya seminggu udah diunsut minyak nya. Sekeda sida Beliau tauka Bomoh  nyebut tu ‘White magic, ilmu putih’.

Taring Babi: Pengaruh tu selalu ulih sida ti mujur munsuh  babi kampung ti berantu: kenu ku sedeka orang, babi nya ngembuan ‘jin babi’. Taring babi tu tauka kebal. Sida ti ngembuan pengaruh tu enda ulih pantap munsuh.

Duku Sitan: Selalu disebut kitai Iban nyabur berantu. Kenu ku orang tuai, duku tu ulih terebai kediri empu lalu mumpung pala munsuh. Tang, iya enda mumpung mensia sengapa ti ukai munsuh.Di Kalimantan, Indonesia pengaruh tu disebut sida ‘Balsem Hitam’.

Di sekeda menua Iban nyebut pengaruh tu dikumbai orang PENGUNGKAM. Pengaruh tu semina dipesi ba uta ti selalu dikena munsuh. Enti kena pegai tauka kena tubuh, munsuh asai ke pedis dada lalu mati empat hari udah nya.

Nya mih lansa pasal dunya misteri ti bisi kaul raban Bansa Dayak, Iban. Nya mih munyi dunya misteri @ ‘alam ghaib’.

Kati nama bida dunya misteri bansa Dayak, Iban enggau bansa bukai di dunya tu?  Munyi aku dulu suba, sekali agi ku madah, tuju aku mai kita macha tauka mansik pasal dunya misteri tauka disebut kitai Iban ANTU,  ukai aku deka mai kita nyembah ANTU tauka ANTU BUNSU PETARA tang tetap nyembah Petara (God Almighty) taja kitai ngena chara ti bebida.

See author's posts


Aktiviti sukan, kokurikulum sekolah dibenarkan

MENTERI Kanan Pendidikan Datuk Dr Radzi Jidin (kiri) menyampaikan anugerah kepada Pegawai Perkhidmatan Pendidikan Mohd Shahril Shahidan yang merupakan jurulatih squash negara pada Majlis Anugerah Perkhidmatan Cemerlang dan Pingat Perkhidmatan Cemerlang Kementerian Pelajaran Malaysia (KPM) 2021, semalam. • Foto BERNAMA

PUTRAJAYA: Aktiviti sukan dan kokurikulum di luar bilik darjah akan dibenarkan mulai sesi akademik 2022/2023 yang akan bermula Isnin ini, kata Menteri Kanan Pendidikan Datuk Dr Radzi Jidin.

Beliau berkata kebenaran itu diberikan hanya bagi aktiviti dalam kawasan sekolah sahaja, dan garis panduan serta aspek pematuhan Prosedur Operasi Standard (SOP) pencegahan Covid-19 berhubung kebenaran itu akan diumumkan Kementerian Pendidikan (KPM) dalam masa terdekat.

“Sudah pasti ini berita gembira buat anak-anak kita yang selama ini hanya berada dalam bilik darjah sahaja. Kita ingin memberi peluang kepada murid dan guru untuk membiasakan diri dengan fasa transisi hidup bersama virus Covid-19 sebelum beralih ke fasa endemik,” katanya.

Beliau berkata demikian dalam sidang media selepas menghadiri Majlis Anugerah Perkhidmatan Cemerlang dan Pingat Perkhidmatan Cemerlang Kementerian Pendidikan (KPM) di sini semalam.

Pada 10 Jun lepas KPM menetapkan bahawa sebarang aktiviti sukan, kokurikulum dan perhimpunan di sekolah tidak dibenarkan susulan pandemik Covid-19.

Sementara itu merujuk kepada rancangan penyediaan lokar di sekolah rendah bagi menangani isu beg murid yang berat, Radzi berkata KPM dalam proses mengenal pasti spesifikasi lokar, bagi menentukan jenisnya, dan memastikan kualiti terbaik bagi membolehkan ia digunakan untuk jangka panjang.

“KPM sedang berusaha menjalankan proses pemasangan secepat mungkin setelah kita kenal pasti lokasi sesuai di kawasan sekolah, namun ada tatacara serta proses yang perlu dipatuhi,” katanya.

Pada 6 Mac lepas, Radzi mengumumkan penyediaan lokar di sekolah rendah yang akan dilaksanakan secara berfasa mulai tahun ini sebagai pendekatan menangani isu beg murid yang berat. – Bernama

See author's posts